KANEMƆ YƐ Abkhaz Afrikaans Albania Amerika Mumuii Awiemɔ Amharic Arabic Arabic (Lebanon) Armenia Azerbaijani Azerbaijani (Cyrillic) Bashkir Bislama Blɔfo Brazil Mumuii Awiemɔ Bulgaria Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Denmark Dutch Efik Estonia Ewe Fiji Finland French French Mumuii Awiemɔ Ga Georgia Germany Haitian Creole Hausa Hebri Hela Hiligaynon Hindi Hindi (Roman) Hungary Iban Iceland Igbo Iloko Indonesia Isoko Italia Japan Kabuverdianu Kachin Kikongo Kikuyu Kinyarwanda Kirundi Korea Latvia Lingala Lithuania Luganda Macedonia Malagasy Malay Malayalam Malta Mambwe-Lungu Moore Myanmar Nepali Norway Oromo Ossetia Papiamento (Curaçao) Poland Portugal (Portugal) Portuguese (Brazil) Quiche Romania Russia Sepedi Serbia (Roma) Serbian (Cyrillic) Sesotho (Lesotho) Setswana Shona Sinhala Slovak Slovenia Spania Swahili Sweden Tagalog Tamil Tatar Telugu Tetun Dili Thailand Tiv Tojolabal Tsonga Turkey Turkmen Twi Tzotzil Ukrain Umbundu Urhobo Vietnam Xhosa Yoruba Zulu\nEsa akɛ ole nɔ ni ponografi tsuɔ lɛ jogbaŋŋ. Yiŋtoo pɛ ni hɔ ponografi sɛɛ ji koni akɛfite nɔ ko ni Nyɔŋmɔ ebɔ ni yɔɔ nyam lɛ. Kɛ́ onu ponografi shishi yɛ nɛkɛ gbɛ nɔ lɛ, ebaaye ebua bo koni ‘ohi efɔŋ.’—Lala 97:10.\nSusumɔ nibii ni baajɛ mli kɛbaa lɛ ahe. Ponografi hãaa aná bulɛ ahã mɛi ni yɔɔ mli lɛ. Nakai nɔŋŋ hu ehãaa aná bulɛ ahã mɔ ni kwɛɔ lɛ. Yiŋtoo kpakpa ko hewɔ ni Biblia lɛ kɛɔ akɛ: “Hiɛtɛ̃lɔ naa efɔŋ ní baa, ni eteɔ ehe” lɛ.—Abɛi 22:3.\nKã ohe kitã. “Mikã mihiŋmɛi kitã ni no hewɔ lɛ te aaafee tɛŋŋ mahã oblayoo fro he afee mi akɔnɔ hu.” (Hiob 31:1, Ga Biblia hee) ‘Kitãi ni obaanyɛ okã’ ohe lɛ ekomɛi nɛ:\nNibii gbohii pii jɛɔ ponografi kwɛmɔ mli kɛbaa—kɛ́ otee nɔ okwɛ lɛ, ebaawa akɛ obaajo naa foi\nSɔlemɔ yɛ he. Lalatsɛ lɛ kpa Yehowa Nyɔŋmɔ fai akɛ: “Jiemɔ mihiɛ kɛjɛ yaka nii akwɛmɔ nɔ.” (Lala 119:37) Nyɔŋmɔ miisumɔ ni oye su nɛɛ nɔ, ni kɛ́ osɔle ohã lɛ lɛ, ebaawaje bo koni ofee nɔ ni ja!—Filipibii 4:13.\nOkɛ mɔ ko asusu he. Kɛ́ oná mɔ ko ni okɛgbaa oboŋ sane lɛ, bei pii lɛ no yeɔ ebuaa bo ni okpaa su ni ehiii nɛɛ.—Abɛi 17:17.\nKaimɔ enɛ: Be fɛɛ be ni obaakpoo ponografi lɛ, oye kunim kpele ji no. Okɛ Yehowa agba nakai kunim lɛ he sane, ni oda lɛ shi yɛ bɔ ni ewaje bo kɛkpee naa lɛ hewɔ. Kɛ́ otsi ohe kɛje ponografi he lɛ, ohãa etsui nyɔɔ emli naakpa!—Abɛi 27:11.\nMɛɛ tsakpaa yɔɔ ponografi kɛ tawa shɛremɔ teŋ?\nKɛmaje Mɔ Ko Kɛmaje Mɔ Ko Kɛ́ Ponografi Kwɛmɔ Ebatsɔ Misu Hu?


Kpojiemɔ 19 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nNyɔŋmɔ gbɛkɛ okpɔlɔŋmɛɛ kpeteŋkpele lɛ (17, 18)\n19 Enɛ sɛɛ lɛ, minu gbee ko ni wa tamɔ asafoku kpele ko gbee yɛ ŋwɛi. Amɛkɛɛ: “Nyɛjiea Yah yi!* Yiwalaheremɔ lɛ kɛ anunyam lɛ kɛ hewalɛ lɛ ji wɔ-Nyɔŋmɔ lɛ nɔ, 2 ejaakɛ ekojomɔi lɛ, anɔkwale ni, ni amɛja. Ejaakɛ ekojo ashawo kpeteŋkpele lɛ, mɔ ni kɛ ebɔlɛnamɔ jeŋba sha* lɛ fite shikpɔŋ lɛ, ni etɔ enyɔji lɛ alá ni yɔɔ yoo lɛ niji ahe lɛ he owele.”* 3 Ni amrɔ lɛ, amɛkɛɛ nɔ ni ji shii enyɔ nɔ akɛ: “Nyɛjiea Yah yi!* Ni elasu lɛ teɔ shi kɛyaa naanɔi anaanɔ.” 4 Ni onukpai nyɔŋmai enyɔ kɛ ejwɛ lɛ kɛ bɔɔ nii ejwɛ ní hiɛ kamɔ lɛ ho gbee shi ni amɛjá Nyɔŋmɔ, mɔ ni ta maŋtsɛ sɛi lɛ nɔ lɛ, ni amɛkɛɛ: “Amen! Nyɛjiea Yah yi!”* 5 Agbɛnɛ hu, gbee ko jɛ maŋtsɛ sɛi lɛ mli kɛɛ: “Nyɛjiea wɔ-Nyɔŋmɔ lɛ yi, nyɛ mɛi fɛɛ ni ji enyɔji, ní nyɛsheɔ lɛ gbeyei lɛ, mɛi bibii kɛ mɛi wuji.” 6 Ni minu gbɛɛmɔ ko ni tamɔ asafoku kpele ko gbee, ni etamɔ nui babaoo agbɛɛmɔ, ni etamɔ nugbɔshiimɔi ni naa wa agbɛɛmɔ. Amɛkɛɛ: “Nyɛjiea Yah yi,* ejaakɛ Yehowa* wɔ-Nyɔŋmɔ lɛ, Ofe lɛ, ebɔi nɔyeli akɛ maŋtsɛ! 7 Nyɛhãa wɔmii ashɛa wɔhe ní wɔmli afilia wɔ ní wɔwoa ehiɛ nyam, ejaakɛ Gwantɛŋbi lɛ yookpeemɔ lɛ* eshɛ, ni eŋa lɛ esaa ehe eto. 8 Hɛɛ, ahã eŋa lɛ hegbɛ akɛ ewo klala kpakpa ni he tse ni kpɛlɛɔ kaŋkaŋ—ejaakɛ klala kpakpa lɛ damɔ shi kɛhã mɛi krɔŋkrɔŋi lɛ ajalɛ nifeemɔi lɛ.” 9 Ni ekɛɛ mi akɛ, “Ŋmaa: Mɛi ni afɔ̃ amɛ nine kɛhã Gwantɛŋbi lɛ yookpeemɔ lɛ* gbɛkɛ okpɔlɔŋmɛɛ lɛ yɛ miishɛɛ.” Esaa ekɛɛ mi akɛ: “Wiemɔi nɛɛ ji anɔkwa wiemɔi ni jɛ Nyɔŋmɔ ŋɔɔ.” 10 Kɛkɛ ni miho migbee enaji anaa koni majá lɛ. Shi ekɛɛ mi akɛ: “Kwɛmɔ jogbaŋŋ! Kaafee nakai! Bo kɛ onyɛmimɛi lɛ ni akɛ nitsumɔ ewo amɛdɛŋ akɛ amɛye Yesu he odase lɛ anaanyo nyɔŋ kɛkɛ ji mi. Já Nyɔŋmɔ! Ejaakɛ Yesu he odase lɛ ji yiŋtoo ni yɔɔ gbalɛi asɛɛ.”* 11 Mina ni agbele ŋwɛi naa, ni naa! okpɔŋɔ yɛŋ ko. Ni mɔ ni ta nɔ lɛ, atsɛɔ lɛ Anɔkwayelɔ kɛ Anɔkwafo, ni jalɛ naa ekojoɔ ni ewuɔ ta. 12 Ehiŋmɛii lɛ, lalilɛii ni, ni maŋtsɛ faii* pii bumɔ eyitso. Eyɛ gbɛ́i ko ní aŋma ní mɔ ko mɔ ko leee akɛ ja lɛ diɛŋtsɛ, 13 ni ewo atade nɔhaanɔ ko ní lá eka mli,* ni atsɛɔ egbɛ́i akɛ, Nyɔŋmɔ Wiemɔ Lɛ. 14 Ni ŋwɛi tai lɛ hu tara okpɔŋɔi yɛji anɔ kɛnyiɛ esɛɛ, ni amɛwo klala kpakpa ni yɛɔ ni he tse. 15 Ni klante kakadaŋŋ ni naa ba jɛɔ edaaŋ koni ekɛbãmɔ jeŋmaji lɛ, ni ekɛ dadetso baakpala amɛ tamɔ tookwɛlɔ feɔ lɛ. Kɛfata he lɛ, enaanaa wein tso yibii ni yɔɔ Nyɔŋmɔ Ofe lɛ mlifu ni naa wa lɛ weinŋaa bu lɛ mli lɛ nɔ. 16 Ni aŋma gbɛ́i ko yɛ etade nɔhaanɔ lɛ nɔ, hɛɛ, yɛ eshuɔ he, no ji, maŋtsɛmɛi a-Maŋtsɛ kɛ nuŋtsɔmɛi a-Nuŋtsɔ. 17 Mina ŋwɛibɔfo ko hu ni damɔ hulu lɛ mli, ni ebo kɛ gbee ni wa ni ekɛɛ loofɔji ni filikiɔ yɛ ŋwɛi teŋ* lɛ fɛɛ akɛ: “Nyɛbaa biɛ, nyɛbuaa nyɛhe naa kɛyaa Nyɔŋmɔ gbɛkɛ okpɔlɔŋmɛɛ kpeteŋkpele lɛ shishi, 18 koni nyɛye maŋtsɛmɛi aloo kɛ tatsɛmɛi aloo kɛ hewalɔi aloo kɛ okpɔŋɔi kɛ mɛi ni tara amɛnɔ lɛ aloo, kɛ mɛi fɛɛ aloo, odehei kɛ nyɔji, kɛ mɛi bibii kɛ mɛi wuji fɛɛ.” 19 Ni mina kooloo awuiyelɔ lɛ kɛ shikpɔŋ lɛ nɔ maŋtsɛmɛi lɛ kɛ amɛtai lɛ ní abua amɛnaa ní amɛkɛ mɔ ni ta okpɔŋɔ lɛ nɔ lɛ kɛ eta lɛ yaawu. 20 Ni amɔ kooloo awuiyelɔ lɛ, ni amɔ amale gbalɔ lɛ, mɔ ni fee okadii yɛ kooloo awuiyelɔ lɛ hiɛ ní ekɛlaka mɛi ni ná kooloo awuiyelɔ lɛ okadi lɛ kɛ mɛi ni jáa emaga lɛ, afata ehe. Be ni mɛi enyɔ nɛɛ fɛɛ ahiɛ kamɔ lolo lɛ, ashɛrɛ amɛ awo la kpaakpo ní tsoɔ kɛ sɔlfa lɛ mli. 21 Shi mɛi ni eshwɛ lɛ, akɛ klante kakadaŋŋ ní jɛ mɔ ni ta okpɔŋɔ lɛ nɔ lɛ daaŋ lɛ gbe amɛ. Ni loofɔji lɛ fɛɛ tɔrɔ kɛ amɛloo lɛ.\n^ Aloo “Haleluya!” “Yah” ji gbɛ́i Yehowa lɛ ní afo lɛ kuku.\n^ Sht. ŋm., “etɔ enyɔji lɛ alá lɛ he owele kɛjɛ yoo lɛ dɛŋ.”\n^ Aloo “gbalamlibotemɔ lɛ.”\n^ Sht. ŋm., “Yesu he odase lɛ ji gbalɛ mumɔ lɛ.”\n^ Aloo eeenyɛ efee akɛ, “ní akɛ lá eshwã mli.”


Wiemɔ Anɔkwale | Nikasemɔ\n“Nyɛkɛ nyɛhe awiea anɔkwale.”—ZAK. 8:16.\nLALAI: 56, 124\nMɛɛ gbɛi anɔ Satan tsɔɔ elakaa mɛi ŋmɛnɛ?\nMɛni hewɔ mɛi sumɔɔ malemɔ nakai?\nMɛni kɛ́ wɔfee lɛ no baatsɔɔ akɛ wɔkɛ wɔhe miiwie anɔkwale?\n1, 2. Mɛni eye adesai awui fe nibii krokomɛi fɛɛ ni yɔɔ je lɛ mli? Ni namɔ kɛba jeŋ?\nNIBII komɛi ni adesai efee lɛ ehã shihilɛ efee mlɛo, tamɔ tɛlifoŋ, bɔlbu, lɔle, kɛ friji nɛkɛ. Shi nibii komɛi ni adesai efee lɛ ahe yɛ oshãra waa, tamɔ tu tsofa, okplɛmii, kɛ zigareti nɛkɛ. Kɛ̃lɛ, nɔ ko yɛ ni ba jeŋ kwraa dani afee nibii ni wɔtsĩ tã kɛtsɔ hiɛ lɛ, ni eye adesai awui fe nibii krokomɛi fɛɛ ni yɔɔ je lɛ mli. Ani ole nɔ ni ji? No ji amale! Kɛ́ akɛɛ mɔ ko miimale lɛ, etsɔɔ akɛ mɔ lɛ miiwie nɔ ko ni ele faŋŋ akɛ ejeee anɔkwale koni ekɛlaka mɔ ko. Ani ole mɔ klɛŋklɛŋ ni male yɛ je lɛ mli? Lɛ ji Abonsam. Yesu Kristo tsɛ lɛ akɛ “malemɔ tsɛ.” (Kanemɔ Yohane 8:44.) Mɛɛ be Abonsam male klɛŋklɛŋ kwraa?\n2 Efee nakai afii akpei abɔ ni eho nɛ yɛ Eden abɔɔ lɛ mli. Adam kɛ Hawa miiye wala yɛ abɔɔ fɛfɛo nɛɛ ni Yehowa efee ehã amɛ lɛ mli, nɔŋŋ ni Abonsam ba jɛmɛ. No mli lɛ, Nyɔŋmɔ ekɛɛ Adam kɛ eŋa lɛ akɛ amɛkaye “ekpakpa kɛ efɔŋ lee tso lɛ” nɔ yibii lɛ eko, ejaakɛ gbi nɔ ni amɛbaaye eko lɛ, amɛbaagboi. Abonsam le gbɛtsɔɔmɔ nɛɛ ni Nyɔŋmɔ kɛhã Adam kɛ Hawa lɛ, shi etsɔ onufu nɔ ekɛɛ Hawa akɛ: “Nyɛgboiŋ kɔkɔɔkɔ. [Enɛ ji klɛŋklɛŋ amale lɛ.] Ejaakɛ Nyɔŋmɔ le akɛ gbi tuuntu nɔ ni nyɛbaaye eko lɛ, nyɛhiŋmɛii baagbele, ni nyɛbaatsɔmɔ tamɔ Nyɔŋmɔ, nyɛbaale ekpakpa kɛ efɔŋ.”—1 Mo. 2:15-17; 3:1-5.\n3. Mɛni hewɔ wɔbaanyɛ wɔkɛɛ akɛ Satan laka Hawa koni ekɛye lɛ awui lɛ? Mɛni ejɛ malemɔ ni emale lɛ mli kɛba?\n3 Satan laka Hawa koni ekɛye lɛ awui, ejaakɛ ele krɛdɛɛ akɛ, kɛ́ Hawa he lɛ eye ni eye tso lɛ nɔ yibii lɛ eko lɛ, ebaagbo. Mɔbɔ sane ji akɛ, Hawa kɛ Adam fɛɛ gbo Yehowa nɔ toi, ni naagbee lɛ amɛgboi lɛɛlɛŋ. (1 Mo. 3:6; 5:5) Adam toigbele lɛ, ni ji esha ni efee lɛ hewɔ lɛ, “gbele tsɛŋe gbɔmɛi fɛɛ.” Anɔkwa, “gbele ye maŋtsɛ . . . , eye mɛi po ni efeko esha ni tamɔ Adam mlatɔmɔ lɛ anɔ.” (Rom. 5:12, 14) Enɛ hewɔ lɛ, ŋmɛnɛ lɛ, yɛ nɔ najiaŋ ni wɔbaahi shi kɛya naanɔ tamɔ bɔ ni Nyɔŋmɔ to akɛ wɔhi shi lɛ, wɔhiɔ shi “afii 70,” loo “kɛ́ wɔyɛ gbɔmɔtsoŋ hewalɛ lɛ, afii 80.” Ni no po diɛŋtsɛ lɛ, “amɛmli eyi kɛ haomɔ kɛ awerɛho” sɔŋŋ. (Lala 90:10) Fɛɛ jɛ mɛni? Malemɔ ni Satan yamale lɛ!\n4. (a) Mɛɛ sanebimɔi esa akɛ wɔná amɛhetoo? (b) Yɛ nɔ ni awie yɛ Lala 15:1, 2 lɛ naa lɛ, namɛi pɛ Yehowa kɛbɔɔ naanyo?\n4 Yesu wie yɛ Abonsam he akɛ: “Edamɔɔɔ shi shiŋŋ yɛ anɔkwale lɛ mli, ejaakɛ anɔkwale bɛ emli.” Satan tsakeko. Ekã he eemale kɛmiilaka “shikpɔŋ muu lɛ fɛɛ.” (Kpo. 12:9) Kɛ́ wɔsumɔɔɔ ni Abonsam lakaa wɔ lɛ, esa akɛ wɔná sanebimɔi etɛ ni nyiɛ sɛɛ nɛɛ ahetoo: Mɛɛ gbɛi anɔ Satan tsɔɔ elakaa mɛi ŋmɛnɛ? Mɛni hewɔ mɛi sumɔɔ malemɔ nakai? Mɛni baaye abua wɔ ni ‘wɔwie anɔkwale’ be fɛɛ be koni wɔkafite naanyobɔɔ ni yɔɔ wɔ kɛ Yehowa teŋ lɛ tamɔ Adam kɛ Hawa fee lɛ?—Kanemɔ Lala 15:1, 2.\nGBƐI NI SATAN TSƆƆ NƆ ELAKAA MƐI\n5. Mɛɛ gbɛi anɔ Satan tsɔɔ elakaa mɛi ŋmɛnɛ?\n5 Bɔfo Paulo wie akɛ ‘wɔle Satan ŋaatsɔi lɛ.’ No hewɔ lɛ, esaaa akɛ wɔhãa Satan ‘lakaa wɔ.’ (2 Kor. 2:11; shn.) Wɔle akɛ jeŋ muu lɛ fɛɛ kã Abonsam hewalɛ mli. (1 Yoh. 5:19) Lɛ ekudɔɔ amale jamɔi kɛ maŋkwramɔ gbɛjianɔtoi fɛɛ ni yɔɔ je lɛ mli lɛ. Agbɛnɛ hu, lɛ nɔŋŋ ekudɔɔ jarayeli, ni no hewɔ ni ŋmɛnɛ lɛ nɔ pɛ ni jarayelɔi pii susuɔ he ji bɔ ni amɛbaafee amɛná shika lɛ. Satan kɛ edaimonioi lɛ ehã mɛi ni yɔɔ gbɛhei wuji yɛ je lɛ mli lɛ etsɔmɔ “amalelɔi.” (1 Tim. 4:1, 2) Akɛ nɔkwɛmɔnɔ lɛ, jarayelɔi komɛi tswaa mɛi ojo loo amɛjieɔ nibii ni amɛhɔ̃ɔ lɛ ayi amɛhãa mɛi, tsɛbelɛ amɛ diɛŋtsɛ amɛle akɛ nibii nɛɛ ehiii.\n6, 7. (a) Mɛni hewɔ kɛ́ jamɔŋ hiɛnyiɛlɔi male lɛ eyeɔ awui waa lɛ? (b) Mɛɛ amalei onu yɛ jamɔŋ hiɛnyiɛlɔi komɛi anaa?\n6 Jamɔŋ hiɛnyiɛlɔi ni maleɔ lɛ miiye mɛi awui waa, ejaakɛ kɛ́ mɔ ko he amalei ni amɛtsɔɔ lɛ eye ni efee nibii ni Nyɔŋmɔ sumɔɔɔ lɛ, naanɔ wala baanyɛ aŋmɛɛ lɛ. (Hos. 4:9) Be ni Yesu yɔɔ shikpɔŋ lɛ nɔ lɛ, ena akɛ jamɔŋ hiɛnyiɛlɔi lɛ miilaka mɛi. No hewɔ lɛ, egba mli kpoo ekɛɛ amɛ akɛ: “Kpoo hã nyɛ, woloŋmalɔi kɛ Farisifoi, osatofoi! ejaakɛ nyɛfãa gbɛ kɛtsɔɔ ŋshɔ hiɛ kɛ shikpɔŋ gbiŋ nɔ kɛyatsakeɔ mɔ kome, ni kɛ́ etsake lɛ, nyɛhãa ebatsɔɔ mɔ ni sa kɛhã Gehena [naanɔ hiɛkpatamɔ] fe nyɛ toi enyɔ.” (Mat. 23:15; shn.) Yesu hã nakai jamɔŋ hiɛnyiɛlɔi amalelɔi lɛ le akɛ amɛtamɔ ‘amɛtsɛ Abonsam gbɔmɔgbelɔ lɛ’ pɛpɛɛpɛ.—Yoh. 8:44.\n7 Ŋmɛnɛ lɛ, jamɔŋ hiɛnyiɛlɔi pii yɛ je lɛ mli. Amɛteŋ mɛi komɛi ehã amɛhe gbɛ́i tamɔ pastor, osɔfo, rabi, kɛ ekrokomɛi ni fata he. Jamɔŋ hiɛnyiɛlɔi nɛɛ miilaka mɛi, tamɔ bɔ ni Farisifoi lɛ fee yɛ Yesu beiaŋ lɛ. ‘Amɛtsĩmɔ anɔkwalei ni yɔɔ Nyɔŋmɔ Wiemɔ lɛ mli lɛ anɔ’ ni “amɛkɛ Nyɔŋmɔ he anɔkwale lɛ etsake amale.” (Rom. 1:18, 25) Amale tsɔɔmɔi ni amɛkɛlakaa mɛi lɛ eko ji akɛ, kɛ́ mɔ ko kɛ enaabu folo wie akɛ ehe Yesu Kristo nɔ eye lɛ, no pɛ kɛkɛ fa; ebaaná naanɔ wala. Amɛkɛɔ mɛi akɛ susuma lɛ gbooo, ni akɛ, mɛi ni egboi lɛ babalaa. Amɛteŋ mɛi komɛi po wieɔ akɛ kɛ́ hii kɛ hii loo yei kɛ yei kɛ amɛhe ná bɔlɛ loo amɛbote gbalashihilɛ mli lɛ, ejeee esha yɛ Nyɔŋmɔ hiɛ.\n8. Mɛɛ sane ni bɛ mli etsɛŋ je lɛŋ maŋkwralɔi lɛ baawie? Shi te esa akɛ wɔfee wɔnii yɛ he wɔhã tɛŋŋ?\n8 Maŋkwralɔi hu elaka mɛi waa. Eshwɛ fioo je lɛŋ maŋkwralɔi lɛ baamale amale agbo ko. Amɛbaakɛɛ akɛ amɛkɛ “toiŋjɔlɛ” eba je lɛ mli ni mɔ fɛɛ mɔ yɛ “shweshweeshwe.” Shi “no mli nɔŋŋ ni hiɛkpatamɔ baabati amɛ shi trukaa.” Eba akɛ wɔhiɛ baahi wɔhe nɔ yɛ nakai beiaŋ koni amɛkalaka wɔ ni wɔhe wɔye akɛ nɔ fɛɛ nɔ miiya nɔ jogbaŋŋ yɛ je lɛ mli! Wɔle anɔkwale lɛ, ni no ji akɛ, ‘Yehowa gbi lɛ baaba tamɔ bɔ ni julɔ baa nyɔɔŋ lɛ pɛpɛɛpɛ.’—1 Tes. 5:1-4.\nNƆ HEWƆ NI MƐI SUMƆƆ MALEMƆ NAKAI\n9, 10. (a) Mɛni hewɔ mɛi maleɔ? Ni mɛni jɛɔ mli kɛbaa? (b) Mɛni esaaa akɛ wɔhiɛ kpaa nɔ yɛ Yehowa he?\n9 Kɛ́ nɔ ko ba nɔ ehee lɛ, obaana akɛ mɛi fioo pɛ hiɛ. Shi be ni obaahɛle shi lɛ, ebu yɛ he fɛɛ he. Nakai nɔŋŋ eba lɛ yɛ malemɔ hu gbɛfaŋ. Ŋmɛnɛ lɛ, jeee mɛi ni yɔɔ gbɛhei wuji lɛ pɛ maleɔ. Yɛ sane ko ni yitso ji, “Why We Lie” (Nɔ Hewɔ Ni Wɔmaleɔ) lɛ mli lɛ, awie akɛ “malemɔ ebatsɔ adesai asu,” ni akɛ mɛi “maleɔ amɛtsɔɔ gbɔi, mɛi ni amɛkɛtsuɔ nii, amɛnanemɛi, kɛ amɛsuɔlɔi ní egbaaa amɛnaa kwraa.” Bei pii lɛ, mɛi maleɔ koni amɛkɛbu amɛhe, loo kɛ́ wɔbaawie lɛ, amɛkɛtsĩmɔ nɔ fɔŋ ko ni amɛyafee lɛ nɔ. Mɛi komɛi hu maleɔ koni amɛhiɛ aba nyam yɛ mɛi ahiɛ, amɛná shika, loo amɛnine ashɛ nɔ ko ni amɛtaoɔ lɛ nɔ.\n10 Bɔ ni malemɔ ebahe shi lɛ hewɔ lɛ, ŋmɛnɛ lɛ, mɛi heee mɛi amɛyeee dɔŋŋ, ni ehã mɛi ateŋ efite. Akɛ nɔkwɛmɔnɔ lɛ, susumɔ bɔ ni nuu ko ni yeɔ eŋa anɔkwa lɛ baanu he ehã kɛji ená ele akɛ eŋa lɛ eje esɛɛ ni eto lɛ abla kɛtsĩmɔ nɔ, aloo bɔ ni mɛi baanu he amɛhã kɛ́ amɛná amɛle akɛ nuu ko feɔ eŋa kɛ ebii lɛ niseniianii yɛ shĩa shi kɛ́ atee mɛi ateŋ lɛ, efeɔ tamɔ nɔ ni esumɔɔ amɛ waa lɛ he okwɛ. Mɛi ni feɔ nibii ni tamɔ nakai lɛ baanyɛ amɛlaka adesai, shi esa akɛ wɔkai akɛ amɛnyɛŋ amɛlaka Yehowa, ejaakɛ “nibii fɛɛ he kã ni agbele nɔ kpetekplee” yɛ ehiŋmɛiiaŋ.—Heb. 4:13.\n11. Mɛni wɔkaseɔ yɛ Anania kɛ Safira sane lɛ mli? (Kwɛmɔ mfoniri ni yɔɔ nikasemɔ lɛ shishijee lɛ.)\n11 Biblia lɛ gbaa wɔ Kristofonyo ko kɛ eŋa ni Satan ná amɛnɔ hewalɛ ni amɛmale yɛ Nyɔŋmɔ hiɛ lɛ he sane. Atsɛɔ nuu lɛ Anania, ni atsɛɔ eŋa lɛ Safira. Nuu nɛɛ kɛ eŋa lɛ hɔ̃ɔ amɛshikpɔŋ ko, ni amɛkɛ shika lɛ fã ko yahã bɔfoi lɛ. Shi akɛni amɛmiitao amɛhiɛ aba nyam yɛ asafoŋbii krokomɛi lɛ ahiɛ hewɔ lɛ, amɛkɛɛ bɔfoi lɛ akɛ shikpɔŋ lɛ shika lɛ fɛɛ amɛkɛba lɛ. Yehowa na akɛ amɛmiimale, ni egbala amɛtoi.—Bɔf. 5:1-10.\n12. Mɛni baaba mɛi ni jeɔ gbɛ amɛmaleɔ ni amɛtsakeee amɛtsui lɛ anɔ? Ni mɛni hewɔ?\n12 Te Yehowa naa amalelɔi ehãa tɛŋŋ? Mɛi fɛɛ ni jeɔ gbɛ amɛmaleɔ kɛyeɔ mɛi awui lɛ baafata Satan he yɛ “kpaakpo lɛ ni tsoɔ kɛ la” lɛ mli kɛ́ amɛtsakeee amɛtsui. (Kpo. 20:10; 21:8; Lala 5:6) Mɛni hewɔ? Ejaakɛ yɛ Yehowa hiɛ lɛ, amalelɔi tamɔ mɛi krokomɛi ni kɛ amɛhe woɔ “nifeemɔi ni ji nihiinii yɛ Nyɔŋmɔ hiɛ lɛ” amli lɛ nɔŋŋ.—Kpo. 22:15, shn.\n13. Mɛni wɔle yɛ Yehowa he? Ni mɛni esa akɛ enɛ atsirɛ wɔ ni wɔfee?\n13 “Jeee gbɔmɔ ji Nyɔŋmɔ ní ebaamale.” Anɔkwa, “Nyɔŋmɔ nyɛŋ amale.” (4 Mo. 23:19; Heb. 6:18) “Yehowa nyɛɔ . . . lilɛi ni maleɔ.” (Abɛi 6:16, 17) Kɛ́ wɔmiitao ni Yehowa aná wɔhe miishɛɛ lɛ, esaaa akɛ ‘wɔmalemaleɔ wɔhe.’ (Kol. 3:9) Esa akɛ wɔwie anɔkwale be fɛɛ be.\n14. (a) Mɛni hãa esoroɔ anɔkwa Kristofoi yɛ amale Kristofoi ahe? (b) Gbalamɔ shishitoo mla ni yɔɔ Luka 6:45 lɛ mli.\n14 Mɛni ji nɔ kome ni hãa esoroɔ anɔkwa Kristofoi yɛ amale Kristofoi ahe? ‘Wɔwieɔ anɔkwale.’ (Kanemɔ Zakaria 8:16, 17.) Paulo wie akɛ: “Wɔjieɔ wɔhe yi akɛ Nyɔŋmɔ sɔɔlɔi . . . yɛ anɔkwale wiemɔ mli.” (2 Kor. 6:4, 7) Yesu wie akɛ ‘nɔ ni eyi tsui lɛ obɔ kɛteke nɔ lɛ, no naabu wieɔ.’ (Luka 6:45) No hewɔ lɛ, kɛ́ mɔ ko ji anɔkwafo lɛɛlɛŋ lɛ, ebaawie anɔkwale be fɛɛ be. Ebaawie anɔkwale etsɔɔ gbɔi, mɛi ni ekɛtsuɔ nii, enanemɛi, kɛ esuɔlɔi. Nyɛhãa wɔkwɛa nibii komɛi ni wɔbaanyɛ wɔfee kɛtsɔɔ akɛ wɔmiimia wɔhiɛ ni wɔye anɔkwa yɛ nibii fɛɛ amli.\nAni oona naagba yɛ bɔ ni nyɛmi yoo nɛɛ baa ejeŋ ehãa lɛ he? (Kwɛmɔ kuku 15, 16)\n15. (a) Mɛni hewɔ nilee bɛ mli kwraa akɛ wɔbaafee osato lɛ? (b) Mɛni baaye abua oblahii kɛ oblayei koni amɛtipɛŋfoi akaná amɛnɔ hewalɛ gbonyo? (Kwɛmɔ shishigbɛ niŋmaa lɛ.)\n15 Kɛ́ oblanyo loo oblayoo ji bo lɛ, ekolɛ obaasumɔ ni ofee nibii ni baahã otipɛŋfoi asumɔ osane. Shi kwɛmɔ jogbaŋŋ ni enɛ akahã otsɔ osatofo. Oblahii kɛ oblayei komɛi yɛ ni kɛ́ amɛyɛ shĩa loo amɛtee asafoŋ kpeei lɛ, amɛbaa amɛjeŋ jogbaŋŋ, shi kɛ́ amɛyaje oblahii kɛ oblayei ni ekaseko Yehowa he nii lɛ ateŋ loo amɛtee Intanɛt lɛ nɔ lɛ, esoro amɛ kwraa. Amɛwieɔ wiemɔ sha, amɛwoɔ atadei ni bɛ hiŋmɛi nɔ, amɛboɔ yakayaka lalai toi, amɛtɔɔ dãa, amɛkɛ tsofai fɔji tsuɔ nii, amɛfeɔ jɔle, ni amɛfeɔ nibii krokomɛi ni ehiii kwraa. Amɛmiimale amɛmiitsɔɔ amɛfɔlɔi, amɛnyɛmimɛi Kristofoi lɛ, kɛ Yehowa. (Lala 26:4, 5) Kɛ́ ‘wɔkɛ wɔnaabui woɔ Yehowa hiɛ nyam, shi wɔtsuii kɛ lɛ teŋ jekɛ waa’ lɛ, ele. (Mar. 7:6) No hewɔ lɛ, ehi jogbaŋŋ akɛ wɔbaabo abɛ nɛɛ toi. Ekɛɔ akɛ: “Kaahã otsui hiɛ miikɔ̃ eshafeelɔi anɔ, she Yehowa gbeyei be fɛɛ be.”—Abɛi 23:17. *\n16. Kɛ́ wɔmiiŋmala gbɛbimɔ woji anɔ nii kɛhã sɔɔmɔ hegbɛi krɛdɛi lɛ, mɛni wɔbaanyɛ wɔfee kɛtsɔɔ akɛ wɔyeɔ anɔkwa?\n16 Kɛ́ ootao osɔmɔ akɛ daa gbɛgbalɔ loo ootao okɛ ohe awo be fɛɛ sɔɔmɔ krɛdɛɛ nitsumɔ lɛ fã ko mli, tamɔ Betel sɔɔmɔ nɛkɛ lɛ, ehe baahia ni oŋmala gbɛbimɔ woji anɔ nii. Sanebimɔi ni yɔɔ woji nɛɛ anɔ lɛ ekomɛi kɔɔ ogbɔmɔtsoŋ hewalɛ, nibii ni okɛjieɔ ohiɛtserɛ, kɛ ojeŋba he, ni esa akɛ hetoi ni obaahã lɛ fɛɛ afee anɔkwale shiishi. (Heb. 13:18) Shi kɛ́ ofee nɔ ko ni Yehowa sumɔɔɔ loo ofee nɔ ko ni miigba ohenilee naa hu? Yaana asafoŋ onukpai lɛ ni amɛye amɛbua bo koni onyɛ okɛ henilee ni he tse asɔmɔ Yehowa.—Rom. 9:1; Gal. 6:1.\n17. Kɛ́ mɛi ni waa wɔ yi lɛ bi wɔ wɔnyɛmimɛi lɛ ahe saji lɛ, mɛni esa akɛ wɔfee?\n17 Kɛ́ amralofoi lɛ tsĩ wɔnitsumɔ lɛ naa yɛ he ni oyɔɔ lɛ, ni amɔ bo ni abibii bo nyɛmimɛi lɛ ahe saji lɛ, mɛni esa akɛ ofee? Ani esa akɛ okɛɛ amɛ nɔ fɛɛ nɔ ni ole yɛ nyɛmimɛi lɛ ahe? Susumɔ Yesu he okwɛ. Be ni amɔ lɛ ni Roma amralo lɛ bibiɔ lɛ saji lɛ, mɛni efee? Ekɛ Biblia mli shishitoo mla ni kɛɔ akɛ, “be yɛ ni afeɔ diŋŋ, ni be hu yɛ ni awieɔ” lɛ tsu nii, ni no hewɔ lɛ jeee be fɛɛ be ehã lɛ hetoo. (Jaj. 3:1, 7; Mat. 27:11-14) Kɛ́ wɔ hu wɔyaje shihilɛ ko ni tamɔ nakai mli lɛ, ehe miihia ni wɔkɛ hiɛshikamɔ atsu nii koni wɔkɛ wɔnyɛmimɛi lɛ akawo oshãra mli.—Abɛi 10:19; 11:12.\nTe obaafee tɛŋŋ ole be ni esa akɛ ofee dioo kɛ be ni esa akɛ owie anɔkwale lɛ fɛɛ? (Kwɛmɔ kuku 17, 18)\n18. Kɛ́ asafoŋ onukpai lɛ bi wɔ nyɛmi ko he sane lɛ, mɛni esa akɛ wɔfee?\n18 Ni kɛ́ nyɛmi ko efee esha ko ni yɔɔ hiɛdɔɔ ni ole he nɔ ko hu? Ekolɛ asafoŋ onukpai lɛ baabi bo nɔ ni ole yɛ sane lɛ he, ejaakɛ eji amɛsɔ̃ akɛ amɛkwɛ ni asafo lɛ he atse. Kɛ́ amɛbi bo lɛ, ani obaagba amɛ anɔkwale lɛ fɛɛ ni oshiuuu eko nɔ loo otsakeee sane lɛ hiɛ, titri lɛ, kɛ́ mɔ ni eyafee esha lɛ ji onaanyo ko ni osumɔɔ esane waa loo owekunyo? Biblia lɛ kɛɔ akɛ: “Odasefonyo anɔkwafo baawie anɔkwale lɛ.” (Abɛi 12:17; 21:28) No hewɔ lɛ, eji osɔ̃ akɛ obaahã asafoŋ onukpai lɛ ale anɔkwale fɛɛ ni yɔɔ sane lɛ mli, ejaakɛ amɛyɛ hegbɛ ni amɛleɔ. Kɛ́ asafoŋ onukpai lɛ ná amɛle anɔkwale fɛɛ ni yɔɔ sane lɛ mli lɛ, amɛbaana gbɛ ni hi fe fɛɛ ni amɛbaanyɛ amɛtsɔ nɔ amɛye amɛbua eshafeelɔ lɛ ni esaa ekɛ Yehowa teŋ.—Yak. 5:14, 15.\n19 Lalatsɛ David sɔle ehã Yehowa akɛ: “Onáa anɔkwale ni yɔɔ tsui mli lɛ he miishɛɛ.” (Lala 51:6) David le akɛ, ehe miihia ni wɔtsui mli atse, ejaakɛ ja wɔtsui mli tse dani wɔbaawie anɔkwale. Anɔkwa Kristofoi ‘kɛ amɛhe wieɔ anɔkwale’ be fɛɛ be. Nɔ kroko ni hãa esoroɔ wɔ yɛ amale jamɔi ahe ji akɛ, kɛ́ wɔtee shiɛmɔ lɛ, wɔjɛɔ Biblia lɛ mli wɔtsɔɔ mɛi anɔkwale lɛ. Wɔbaasusu enɛ he fitsofitso yɛ nikasemɔ ni nyiɛ sɛɛ lɛ mli.\n^ kk. 15 Kwɛmɔ sanebimɔ 6 ni kɛɛ, “Te Mafee Tɛŋŋ Mate Shi Mashi Tipɛŋfoi Anɔnyɛɛ?” ni yɔɔ broshuɔ ni yitso ji, Saji 10 ni Oblahii kɛ Oblayei Biɔ lɛ Ahetoo lɛ mli lɛ, kɛ Questions Young People Ask—Answers That Work wolo lɛ, Kpo 2 lɛ, yitso 16 lɛ, ni yitso ji, “A Double Life—Who Has to Know?” (Esa Akɛ Oyabɔ Amaniɛ!) lɛ.


Nyɛhaa Wɔnyaa yɛ Wɔhiɛnɔkamɔ lɛ Mli\nBuu-Mɔɔ—Nikasemɔ Nɔ | March 2012\nKANEMƆ YƐ Amharic Armenia (West) Bicol Blɔfo Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Colombia Mumuii Awiemɔ Denmark Dutch Ga Georgia Germany Haitian Creole Hela Hiligaynon Hungary Igbo Italia Korea Malay Mizo Moore Myanmar Ndebele Norway Nzema Ossetia Poland Portuguese (Brazil) Quechua (Bolivia) Rarotongan Romania Russia Mumuii Awiemɔ Samoa Sesotho (Lesotho) Setswana Silozi Slovak Slovenia Swahili Tatar Tsonga Turkey Ukrain Urdu\n‘Wɔyɛ naanɔ wala he nɔhiɛkamɔ, nɔ̃ wala ni Nyɔŋmɔ ni maleee lɛ wo shi eha dani abɔ jeŋ bei lɛ.’—TITO 1:2.\nMɛni hewɔ wɔyɔɔ nɔmimaa akɛ miishɛɛ baa ŋwɛi kɛ́ mɛi ni afɔ amɛ mu lɛ ateŋ mɔ ko ye anɔkwa kɛyashi egbo lɛ?\nMɛɛ gbɛ nɔ tooi krokomɛi lɛ ahiɛnɔkamɔ lɛ mlibaa kɔɔ mɛi ni afɔ amɛ mu lɛ anɔ̃ lɛ he?\nKɛ́ wɔhiɛnɔkamɔ lɛ aaaba mli lɛ, mɛɛ nifeemɔi ni tsɔɔ ‘jeŋba krɔŋŋ’ kɛ ‘Nyɔŋmɔ gbeyeishemɔ’ esa akɛ wɔjie lɛ kpo?\n1. Mɛɛ gbɛ nɔ hiɛnɔkamɔ ni Yehowa kɛduro wɔ lɛ baanyɛ aha wɔfi shi?\nYEHOWA ji ‘Nyɔŋmɔ ni haa wɔ hiɛnɔkamɔ.’ Nakai bɔfo Paulo kɛɛ, ni ekɛ fata he akɛ Yehowa baanyɛ ekɛ ‘miishɛɛ kɛ hejɔlɛ fɛɛ awo wɔ obɔbɔɔbɔ yɛ hemɔkɛyeli mli, koni wɔná hiɛnɔkamɔ ní ateke nɔ yɛ Mumɔ krɔŋkrɔŋ hewalɛ mli.’ (Rom. 15:13) Kɛ́ wɔhiɛnɔkamɔ lɛ teke nɔ lɛ, wɔbaanyɛ wɔkpee shihilɛ fɛɛ shihilɛ ni wɔkɛaakpe lɛ naa, ni miishɛɛ kɛ toiŋjɔlɛ baayimɔ wɔtsuiiaŋ obɔbɔ. Hiɛnɔkamɔ ni tamɔ nɛkɛ lɛ baafee tamɔ ‘susuma sɛkɛ ni tseee ni yɔɔ shiŋŋ’ kɛha Kristofoi krokomɛi lɛ taakɛ eji yɛ Kristofoi ni afɔ amɛ mu lɛ agbɛfaŋ lɛ. (Heb. 6:18, 19) Kɛ́ wɔkɛ naagbai miikpe yɛ shihilɛ mli lɛ, wɔbaanyɛ wɔkpɛtɛ wɔhemɔkɛyeli lɛ he, ni ebaaye abua wɔ koni wɔyiŋ akafee wɔ enyɔnyɔɔnyɔ loo ni wɔhemɔkɛyeli lɛ miigbɔjɔ.—Nyɛkanea Hebribii 2:1; 6:11.\n2. Mɛɛ hiɛnɔkamɔi enyɔ Kristofoi yɔɔ ŋmɛnɛ, ni mɛni hewɔ “tooi krokomɛi” lɛ yɔɔ mɛi ni afɔ amɛ mu lɛ ahiɛnɔkamɔ lɛ he miishɛɛ lɛ?\n2 Kristofoi ni yɔɔ naagbee gbii nɛɛ amli lɛ kɛ amɛhiɛ fɔɔ hiɛnɔkamɔi enyɔ ni yɔɔ lɛ ateŋ ekome nɔ. Amɛteŋ mɛi ni afɔ amɛ mu, ni ji “asafoku bibioo” lɛ ateŋ shwɛɛnii lɛ yɛ hiɛnɔkamɔ akɛ amɛbaaná wala ni gbele bɛ mli yɛ ŋwɛi, ni amɛkɛ Kristo baaye nɔ akɛ maŋtsɛmɛi kɛ osɔfoi yɛ e-Maŋtsɛyeli lɛ mli. (Luka 12:32; Kpoj. 5:9, 10) “Tooi krokomɛi” lɛ, ni ji “asafo babaoo” lɛ ayi fa kwraa fe mɛi ni kɛ Kristo baaye nɔ yɛ ŋwɛi lɛ, ni amɛyɛ hiɛnɔkamɔ akɛ amɛbaahi paradeiso yɛ shikpɔŋ lɛ nɔ akɛ Mesia Maŋtsɛyeli lɛ shishi bii. (Kpoj. 7:9, 10; Yoh. 10:16) Esa akɛ tooi krokomɛi lɛ ale akɛ ja amɛjɛ amɛtsuiŋ fɛɛ amɛfi Kristo ‘nyɛmimɛi’ ni afɔ amɛ mu ni yɔɔ shikpɔŋ lɛ nɔ amrɔ nɛɛ asɛɛ dani abaahere amɛyiwala. (Mat. 25:34-40) Mɛi ni afɔ amɛ mu lɛ anine baashɛ amɛjuromɔnɔ lɛ nɔ, shi tooi krokomɛi lɛ hu ahiɛnɔkamɔ lɛ baaba mli kɛ̃. (Nyɛkanea Hebribii 11:39, 40.) Klɛŋklɛŋ lɛ, nyɛhaa wɔsusua mɛi ni afɔ amɛ mu lɛ ahiɛnɔkamɔ lɛ he.\nKRISTOFOI NI AFƆ AMƐ MU LƐ ‘AHIƐNƆKAMƆ NI GBOOO’ LƐ\n3, 4. Mɛɛ gbɛ nɔ ‘afɔ́ɔ’ Kristofoi ni afɔ amɛ mu lɛ ‘ehee kɛha hiɛnɔkamɔ ni gbooo,’ ni mɛni ji nakai hiɛnɔkamɔ lɛ?\n3 Bɔfo Petro ŋmala woji enyɔ eyaha Kristofoi ni afɔ amɛ mu lɛ, ni etsɛ amɛ akɛ “mɛi ni ahala.” (1 Pet. 1:1) Egbála hiɛnɔkamɔ ni nɔ bɛ ni asafoku bibioo lɛ yɔɔ lɛ mli fitsofitso. Petro ŋma yɛ eklɛŋklɛŋ wolo lɛ mli akɛ: “Ajɔɔ Nyɔŋmɔ kɛ wɔ-Nuŋtsɔ Yesu Kristo tsɛ lɛ, mɔ ni fɔ wɔ ehee yɛ lɛ diɛŋtsɛ emɔbɔnalɛ babaoo lɛ naa, eha wala hiɛnɔkamɔ [loo hiɛnɔkamɔ ni gbooo] yɛ Yesu Kristo shi ni etee kɛjɛ gbohii ateŋ lɛ hewɔ, eha gboshinii ni fiteee ni he bɛ kpa ko ni ekwaaa, ni aŋɔto yɛ ŋwɛi aha nyɛ, nyɛ mɛi ni anyiɛ hemɔkɛyeli nɔ abuɔ nyɛhe yɛ Nyɔŋmɔ hewalɛ naa atoɔ yiwalaheremɔ ni asaa ato ni abaajie kpo yɛ naagbee bei lɛ amli lɛ; no haa nyɛmli filiɔ nyɛ.”—1 Pet. 1:3-6.\n4 ‘Afɔ́ɔ’ Kristofoi fioo ni Yehowa ehala koni amɛfata Kristo he yɛ ŋwɛi Maŋtsɛyeli lɛ mli lɛ ‘ehee’ akɛ Nyɔŋmɔ mumɔŋ bii. Akɛ mumɔ krɔŋkrɔŋ fɔɔ amɛ mu koni amɛyafata Kristo he kɛye nɔ akɛ maŋtsɛmɛi kɛ osɔfoi. (Kpoj. 20:6) Petro tsɔɔ mli akɛ nɛkɛ ‘fɔmɔ hee’ nɛɛ haa amɛnáa ‘hiɛnɔkamɔ ni gbooo,’ ni etsɛ hiɛnɔkamɔ nɛɛ akɛ “gboshinii ni fiteee ni he bɛ kpa ko ni ekwaaa” ni aŋɔto “yɛ ŋwɛi” aha amɛ. Ebɛ naakpɛɛ mɔ akɛ mɛi ni afɔ amɛ mu lɛ ‘amli filiɔ amɛ’ yɛ amɛhiɛnɔkamɔ ni gbooo lɛ hewɔ! Shi ja amɛtee nɔ amɛye anɔkwa dani nakai hiɛnɔkamɔ lɛ baaba mli aha amɛ.\n5, 6. Mɛni hewɔ esa akɛ Kristofoi ni afɔ amɛ mu lɛ abɔ mɔdɛŋ waa ni amɛnine ashɛ amɛŋwɛi tsɛmɔ lɛ nɔ lɛ?\n5 Petro wo Kristofoi ni afɔ amɛ mu lɛ ŋaa yɛ ewolo ni ji enyɔ lɛ mli akɛ, ‘amɛbɔ mɔdɛŋ ni amɛwaje amɛtsɛmɔ kɛ halamɔ lɛ.’ (2 Pet. 1:10) Esa akɛ amɛbɔ mɔdɛŋ amɛná Kristofoi asui tamɔ hemɔkɛyeli, Nyɔŋmɔ gbeyeishemɔ, nyɛmimɛi ahedɔɔ, kɛ suɔmɔ. Petro kɛɛ akɛ: “Kɛji nɛkɛ nii nɛɛ yɛ nyɛmli ni efa [loo eteke nɔ] lɛ, ehaŋ nyɛfee hejɔ̃lɔi aloo mɛi ni wooo yibii.”—Nyɛkanea 2 Petro 1:5-8.\n6 Beni Kristo tee ŋwɛi sɛɛ lɛ, ekɛ shɛɛ maje klɛŋklɛŋ afii 100 lɛ mli asafoŋ onukpai ní akɛ mumɔ efɔ amɛ mu ni yɔɔ Filadelfia asafo lɛ mli yɛ Asia Bibioo lɛ, ni ekɛɛ: ‘Akɛni oye mitsuishiŋmɛɛ wiemɔ lɛ nɔ hewɔ lɛ, mi hu matoo yɛ kaa ŋmɛlɛtswaa ni baaba jeŋ muu lɛ fɛɛ nɔ ni akɛbaaka mɛi ni yɔɔ shikpɔŋ lɛ nɔ lɛ mli. Naa, miiba oya; hiɛmɔ nɔ ni oyɔɔ lɛ mli ni awa, koni mɔ ko akashɔ̃ okekere lɛ!’ (Kpoj. 3:10, 11) Kɛ́ aleee nɔ Kristofoi ni afɔ amɛ mu lɛ eko aaaŋmɛɛ enɔkwayeli lɛ he lɛ, enine shɛŋ “anunyam akekere ni ŋalaaa” ni awo he shi akɛ akɛbaaha mɛi ni ahala lɛ ateŋ mɛi ni baaye anɔkwa kɛyashi gbele mli lɛ nɔ.—1 Pet. 5:4; Kpoj. 2:10.\nMAŊTSƐYELI LƐ MLIBOTEMƆ\n7. Mɛɛ hiɛnɔkamɔ ni nɔ bɛ Yuda tsĩ tã yɛ ewolo lɛ mli?\n7 Aaafee afi 65 Ŋ.B. lɛ, Yesu nyɛ bi Yuda ni lɛ hu afɔ lɛ mu lɛ ŋma wolo eyaha Kristofoi ni afɔ amɛ mu lɛ, ni ewie amɛhe akɛ “mɛi ni atsɛ amɛ.” (Yuda 1; nyɛkɛtoa Hebribii 3:1 lɛ he.) Kulɛ eetao ni eŋma amɛ wolo ni kɔɔ ‘amɛ fɛɛ’ amɛyiwalaheremɔ lɛ he hiɛnɔkamɔ ni yɔɔ nyam, ní Kristofoi ni atsɛ amɛ kɛmiiya Nyɔŋmɔ Maŋtsɛyeli lɛ mli lɛ yɔɔ lɛ he sane. (Yuda 3) Eyɛ mli akɛ eyɛ saji krokomɛi ni he hiaa ni ebaawie he moŋ, shi beni emuɔ ewolo kuku lɛ naa lɛ, ewie hiɛnɔkamɔ ni nɔ bɛ ni Kristofoi ni afɔ amɛ mu lɛ yɔɔ lɛ he akɛ: “Shi lɛ, mɔ ni eyɔɔ hewalɛ ni ekɛaabu nyɛhe ni nyɛkatɛrɛ, ní ekɛ nyɛ ayadamɔ enunyam lɛ hiɛ ni kpa ko bɛ nyɛhe, yɛ mlifilimɔ mli lɛ, Nyɔŋmɔ ni ji nilelɔ koome kɛ wɔyiwalaherelɔ yɛ Yesu Kristo, wɔ-Nuŋtsɔ lɛ, hewɔ lɛ, lɛ aŋɔ anunyam kɛ agbojee, nɔyeli kɛ hegbɛ fɛɛ aha agbɛnɛ kɛ daa!”—Yuda 24, 25.\n8. Yɛ Yuda 24 lɛ kɛ gbeekpamɔ naa lɛ, mɛni tsɔɔ akɛ kɛ́ mɛi ni afɔ amɛ mu lɛ ateŋ mɔ ko ye anɔkwa kɛyashi egbo lɛ miishɛɛ baa ŋwɛi?\n8 Eyɛ faŋŋ akɛ, Kristofoi anɔkwafoi ni afɔ amɛ mu lɛ ateŋ mɔ fɛɛ mɔ miisumɔ ni abu ehe koni ekashane kɛmiiya hiɛkpatamɔ mli. Amɛhiɛnɔkamɔ ni damɔ Biblia lɛ nɔ ji akɛ Yesu baatee amɛ shi kɛjɛ gbele mli, ní no aha amɛkɛ mlifilimɔ ayapue yɛ Nyɔŋmɔ hiɛ ákɛ mumɔŋ bii ni eye emuu. Kɛ́ anɔkwafoi ni afɔ amɛ mu lɛ ateŋ mɔ ko gbo lɛ, ekã shi faŋŋ akɛ ‘ateɔ lɛ shi yɛ mumɔŋ gbɔmɔtso mli,’ kɛyaa “nɔ ni fiteee mli . . . , yɛ anunyam mli.” (1 Kor. 15:42-44) Kɛ́ ‘miishɛɛ baa ŋwɛi yɛ eshafeelɔ kome ni tsakeɔ etsui lɛ hewɔ’ lɛ, bo lɛ susumɔ miishɛɛ ni baaba ŋwɛi gwabɔɔ lɛŋ kɛ́ Kristo nyɛmimɛi ni akɛ mumɔ efɔ amɛ mu lɛ ateŋ mɔ kome hiɛ enɔkwayeli lɛ mli kɛyashi egbo lɛ he okwɛ. (Luka 15:7) Yehowa kɛ emumɔŋ bɔɔ nii ni yeɔ lɛ anɔkwa lɛ, kɛ mɔ ni afɔ lɛ mu, ní no mli lɛ akɛ ejuromɔnɔ lɛ miiha lɛ lɛ fɛɛ amii baashɛ amɛhe “yɛ mlifilimɔ mli.”—Nyɛkanea 1 Yohane 3:2.\n9. Mɛɛ gbɛ nɔ abaaŋmɛ mɛi ni afɔ amɛ mu lɛ Maŋtsɛyeli lɛ mli “gbɛ aahu,” ni te hiɛnɔkamɔ nɛɛ saa amɛteaŋ mɛi ni yɔɔ shikpɔŋ nɔ lolo lɛ ahe ehaa tɛŋŋ?\n9 Nakai nɔŋŋ Petro ŋma Kristofoi ni afɔ amɛ mu lɛ akɛ, kɛ́ amɛbɔ mɔdɛŋ amɛwaje amɛtsɛmɔ lɛ kɛtsɔ anɔkwa ni amɛaaye lɛ nɔ lɛ, “aaaŋmɛ [amɛ] wɔ-Nuŋtsɔ kɛ yiwalaherelɔ Yesu Kristo naanɔ maŋtsɛyeli lɛ mli gbɛ aahu.” (2 Pet. 1:10, 11) Abaaŋmɛ amɛ ŋwɛi Maŋtsɛyeli lɛ mlibotemɔ “gbɛ aahu,” ni Kristofoi asui ni amɛyɔɔ lɛ baakpɛlɛ kaŋkaŋ. Wiemɔ ni ji abaaŋmɛ amɛ “gbɛ aahu” lɛ tsɔɔ jɔɔmɔi ni nɔ bɛ kwraa ni mɛi ni kɛ hiɛmiamɔ da wala he foi lɛ baaná mli ŋɔɔmɔ lɛ. Kɛ́ amɛkwɛ bɔ ni amɛkɛ anɔkwayeli ba amɛjeŋ lɛ, amɛtsuiiaŋ baayimɔ obɔbɔ kɛ mlifilimɔ kɛ hiɛsɔɔ. Ekã shi faŋŋ akɛ, hiɛnɔkamɔ nɛɛ wajeɔ Kristofoi ni afɔ amɛ mu ni yɔɔ shikpɔŋ nɔ lolo lɛ, koni ‘amɛsaa amɛjwɛŋmɔ kɛha nitsumɔ babaoo.’—1 Pet. 1:13.\nNƆ NI TOOI KROKOMƐI LƐ ‘AHIƐNƆKAMƆ LƐ’ DAMƆ NƆ\n10, 11. (a) Mɛɛ hiɛnɔkamɔ tooi krokomɛi lɛ yɔɔ? (b) Mɛɛ gbɛ nɔ shikpɔŋ nɔ hiɛnɔkamɔ lɛ mlibaa kɔɔ Kristo kɛ “Nyɔŋmɔ bii lɛ akpojiemɔ lɛ” he?\n10 Bɔfo Paulo ŋma “Nyɔŋmɔ bii” ni ajɛ mumɔŋ afɔ́ amɛ akɛ Kristo “nanemɛi niyelɔi” lɛ ahiɛnɔkamɔ ni nɔ bɛ lɛ he sane. No sɛɛ lɛ etsĩ hiɛnɔkamɔ krɛdɛɛ ni Yehowa kɛduro asafo babaoo ni anyɛŋ akane lɛ tã akɛ: “Bɔɔ nii [adesai] lɛ agbɛkwɛmɔ kpɛ̃kpɛ̃ɛkpɛ̃ lɛ miimɛ Nyɔŋmɔ bii [mɛi ni afɔ amɛ mu] lɛ akpojiemɔ lɛ. Ejaakɛ aŋɔ bɔɔ nii lɛ awo yakayakanii ashishi, jeee amɛ diɛŋtsɛ amɛsuɔmɔ naa, shi moŋ yɛ mɔ ni ba amɛ shi lɛ hewɔ, yɛ nɔhiɛkamɔ mli; akɛ bɔɔ nii lɛ diɛŋtsɛ hu baaye amɛhe kɛjɛ fitemɔ nyɔŋyeli lɛ mli kɛya Nyɔŋmɔ bii lɛ anunyam heyeli lɛ mli.”—Rom. 8:14-21.\n11 Yehowa ha adesai ná hiɛnɔkamɔ loo “nɔhiɛkamɔ” beni ewo shi akɛ ebaatsɔ shiwoo “seshi” lɛ nɔ ejie adesai kɛjɛ “blema onufu” lɛ, ni ji Satan Abonsam dɛŋ lɛ. (Kpoj. 12:9; 1 Mose 3:15) Yesu ji mɔ otu yɛ nakai “seshi” lɛ mli. (Gal. 3:16) Yesu Kristo gbele kɛ eshitee lɛ ha adesai ná hiɛnɔkamɔ ni ma shi shiŋŋ akɛ amɛbaaye amɛhe kɛjɛ esha kɛ gbele nyɔŋyeli mli. Hiɛnɔkamɔ nɛɛ mlibaa lɛ kɔɔ “Nyɔŋmɔ bii lɛ akpojiemɔ” lɛ he. Mɛi ni afɔ amɛ mu ni awo amɛ hiɛ nyam lɛ ji “seshi” lɛ mli bii krokomɛi lɛ. ‘Abaajie amɛ kpo’ beni amɛaafata Kristo he kɛkpãta Satan nibii agbɛjianɔtoo fɔŋ nɛɛ hiɛ lɛ. (Kpoj. 2:26, 27) Enɛ baaha ahere tooi krokomɛi ni baaje amanehulu kpeteŋkpele lɛ mli lɛ ayiwala.—Kpoj. 7:9, 10, 14.\n12. Mɛɛ jɔɔmɔi ni nɔ bɛ adesai baaná beni abaajie mɛi ni afɔ amɛ mu lɛ kpo lɛ?\n12 Kwɛ bɔ ni “bɔɔ nii” ni ji adesai lɛ atsui baanyɔ amɛmli yɛ Kristo Afii Akpe Nɔyeli lɛ shishi aha! Nakai beaŋ lɛ, ‘abaajie’ “Nyɔŋmɔ bii” ni awo amɛhiɛ nyam lɛ ‘akpo’ ekoŋŋ, ni no ji Kristo ni amɛkɛ lɛ baaye nɔ akɛ osɔfoi kɛye abua koni adesai aná Yesu kpɔmɔ afɔleshaa lɛ mli jɔɔmɔi lɛ. Ákɛ ŋwɛi Maŋtsɛyeli lɛ shishi bii lɛ, fiofio lɛ abaaha “bɔɔ nii” ni ji adesai lɛ aye amɛhe kɛjɛ nibii ni jɛɔ esha kɛ gbele mli kɛbaa lɛ ahe. Fiofio lɛ, adesai ni feɔ toiboo lɛ “baaye amɛhe kɛjɛ fitemɔ nyɔŋyeli lɛ mli.” Kɛ́ amɛye Yehowa anɔkwa yɛ Afii Akpe lɛ mli fɛɛ, ni amɛnyɛ amɛje kaa ni baaba yɛ no naagbee lɛ mli shweshweeshwe lɛ, abaaŋmala amɛgbɛii yɛ “wala wolo” lɛ mli kɛya naanɔ. Amɛbaabote “Nyɔŋmɔ bii lɛ anunyam heyeli lɛ mli.” (Kpoj. 20:7, 8, 11, 12) Eji hiɛnɔkamɔ ni nɔ bɛ lɛɛlɛŋ!\nKAAHA OHIƐNƆKAMƆ LƐ MIIGBO\n13. Mɛni nɔ wɔhiɛnɔkamɔ lɛ damɔ, ni mɛɛ be abaajie Kristo kpo?\n13 Woji enyɔ ni akɛ mumɔ tsirɛ Petro ni eŋmala lɛ amli eyi kɛ saji ni baaha mɛi ni afɔ amɛ mu lɛ kɛ tooi krokomɛi lɛ fɛɛ aya nɔ ahiɛ amɛhiɛnɔkamɔ lɛ mli. Etsɔɔ mli akɛ Yehowa duromɔ lɛ nɔ amɛhiɛnɔkamɔ lɛ damɔ, shi jeee amɛnitsumɔi. Eŋma akɛ: “Nyɛhiɛ akãa shi, ni nyɛŋɔa nyɛhiɛ nyɛfɔa duromɔ ni akɛbaaha nyɛ yɛ Yesu Kristo kpojiemɔ mli lɛ nɔ kwraa.” (1 Pet. 1:13) Abaajie Kristo kpo beni ebaaba ni ebajuro esɛɛnyiɛlɔi anɔkwafoi lɛ, ní ekɛ Yehowa kojomɔ aba mɛi ni leee Nyɔŋmɔ lɛ anɔ lɛ.—Nyɛkanea 2 Tesalonikabii 1:6-10.\n14, 15. (a) Bɔni afee ni wɔhiɛnɔkamɔ lɛ akagbo lɛ, mɛni esa akɛ wɔha wɔhiɛ ahi nɔ? (b) Mɛɛ ŋaa Petro wo?\n14 Bɔni afee ni wɔhiɛnɔkamɔ lɛ akagbo lɛ, esa akɛ wɔha wɔhiɛ ahi ‘Yehowa gbi’ ni baa lɛ nɔ, ni wɔha no akudɔ wɔshihilɛ fɛɛ. No kɛ hiɛkpatamɔ baaba “ŋwɛi,” loo adesai anɔyelii ni yɔɔ ŋmɛnɛ lɛ, kɛ “shikpɔŋ,” ni ji efɔŋfeelɔi lɛ, kɛ emli “shishijee nii” lɛ anɔ. Petro ŋma akɛ: “Mɛɛ gbɔmɛi sa akɛ nyɛtsɔmɔ . . . , mɛi ni kwɛɔ gbɛ ni amɛshweɔ Nyɔŋmɔ gbi lɛ baa lɛ, no mli ni ŋwɛi aaahere kɛ la ni eeeshã, ni jeŋ shishijee nii hu aaasere yɛ la mli.”—2 Pet. 3:10-12.\n15 Akɛ “ŋwɛi hee [Kristo Maŋtsɛyeli nɔyeli lɛ] kɛ shikpɔŋ hee [adesai aweku ni feɔ toiboo lɛ]” baaye amrɔ nɛɛ “ŋwɛi” kɛ “shikpɔŋ” lɛ najiaŋ. (2 Pet. 3:13) Agbɛnɛ Petro wo ŋaa tɛ̃ɛ yɛ ‘wɔgbɛkwɛmɔ’ loo wɔhiɛnɔkamɔ ni kɔɔ jeŋ hee ni awo he shi nɛɛ ni wɔɔya nɔ wɔhiɛ mli lɛ he akɛ: “No hewɔ lɛ, suɔmɔmɛi, akɛni nyɛkwɛɔ nii nɛɛ agbɛ nɛɛ, nyɛbɔa mɔdɛŋ, koni ana nyɛ ní muji loo kpa ko bɛ nyɛhe yɛ ehiɛ, yɛ hejɔlɛ mli.”—2 Pet. 3:14.\nESA AKƐ WƆBA WƆJEŊ YƐ WƆHIƐNƆKAMƆ LƐ NAA\n16, 17. (a) Mɛɛ nifeemɔi ni tsɔɔ ‘jeŋba krɔŋŋ’ kɛ ‘Nyɔŋmɔ gbeyeishemɔ’ esa akɛ wɔjie lɛ kpo? (b) Mɛɛ gbɛ nɔ wɔhiɛnɔkamɔ lɛ baaba mli?\n16 Jeee wɔhiɛnɔkamɔ lɛ kɛkɛ esaaa akɛ wɔhaa egboɔ, shi esa akɛ wɔba wɔjeŋ yɛ naa hu. Esa akɛ wɔkwɛ nɔ gbɔmɛi ni wɔji yɛ mumɔŋ lɛ jogbaŋŋ. ‘Jeŋba krɔŋŋ’ mli ni wɔɔhiɛ lɛ biɔ ni ‘wɔba wɔjeŋ jogbaŋŋ yɛ jeŋmajiaŋbii lɛ ateŋ,’ kɛtsɔ Nyɔŋmɔ suɔmɔnaanii ni wɔɔfee lɛ nɔ. (2 Pet. 3:11; 1 Pet. 2:12) Esa akɛ ‘wɔsumɔsumɔɔ wɔhe.’ Ni nɔ ni fata enɛ he ji mɔdɛŋ ni wɔɔbɔ kɛbaa ekomefeemɔ ni yɔɔ wɔteŋ yɛ jeŋ muu fɛɛ lɛ yi, ni asafo ni wɔyɔɔ mli lɛ hu fata he. (Yoh. 13:35) ‘Nifeemɔi ni tsɔɔ Nyɔŋmɔ gbeyeishemɔ’ lɛ ji nibii ni wɔfeɔ kɛwajeɔ wekukpaa ni kã wɔ kɛ Yehowa teŋ lɛ. Enɛ kɔɔ “maŋtsɛyeli lɛ he sanekpakpa” shiɛmɔ nitsumɔ lɛ ni wɔkɛ wɔhe baawo mli jogbaŋŋ, sɔlemɔ, daa Biblia kanemɔ, aŋkro nikasemɔ, kɛ weku jamɔ hu ni wɔbaafee ni emɔ shi lɛ he.—Mat. 24:14.\n17 Wɔteŋ mɔ fɛɛ mɔ miisumɔ ni Yehowa akpɛlɛ enɔ, ni ehere eyiwala kɛ́ ‘afite’ nibii agbɛjianɔtoo fɔŋ nɛɛ. Enɛ baaha wɔhiɛnɔkamɔ ni ji ‘naanɔ wala lɛ he nɔhiɛkamɔ lɛ, nɔ̃ wala ni Nyɔŋmɔ ni maleee lɛ wo shi eha dani abɔ jeŋ bei lɛ,’ aba mli.—Tito 1:2.\n[Mfoniri ni yɔɔ baafa 22]\nAfɔ́ɔ Kristofoi ni afɔ amɛ mu lɛ ‘ehee kɛha hiɛnɔkamɔ ni gbooo’\n[Mfoniri ni yɔɔ baafa 24]\nKaaha hiɛnɔkamɔ lɛ miigbo yɛ oweku lɛ mli\n‘Mlifilimɔi yɛ Oninejurɔ nɔ Daa Nɛɛ’\nMɛɛ Gbɛ Nɔ Otsɔɔ Owoɔ Ŋaa?\nYe Obua Mɛi ni ‘Amɛte Shi Kɛjɛ Wɔ Mli’\nYaa Nɔ Okɛ Hiɛdɔɔ Ashiɛ\nKaakwɛ ‘Nibii ni Yɔɔ Sɛɛ Lɛ’\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ March 2012\nBUU-MƆƆ—NIKASEMƆ NƆ March 2012


Mateo 14 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKANEMƆ YƐ Afrikaans Albania Alur Amerika Mumuii Awiemɔ Amharic Arabic Argentina Mumuii Awiemɔ Armenia Australia Mumuii Awiemɔ Austria Mumuii Awiemɔ Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Belgium French Mumuii Awiemɔ Belize Kriol Bengali Bicol Bislama Blɔfo Bolivia Mumuii Awiemɔ Brazil Mumuii Awiemɔ Britian Mumuii Awiemɔ Bulgaria Cambodia Catalan Cebuano Changana (Mozambique) Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chol Chuabo Cibemba Colombia Mumuii Awiemɔ Costa Rica Mumuii Awiemɔ Croatia Croatia Mumuii Awiemɔ Cuban Sign Language Czech Czech Mumuii Awiemɔ Dangme Denmark Drehu Dutch Dutch Mumuii Awiemɔ Ecuador Mumuii Awiemɔ Efik Estonia Ewe Fiji Filipi Mumuii Awiemɔ Finland French French Mumuii Awiemɔ Ga Georgia Germany Germany Mumuii Awiemɔ Ghana Mumuii Awiemɔ Gitonga Guarani Guatemala Mumuii Awiemɔ Gujarat Gun Haitian Creole Hebri Hela Hela Mumuii Awiemɔ Hiligaynon Hindi Hiri Motu Hondura Mumuii Awiemɔ Hungary Hungary Mumuii Awiemɔ Iceland Igbo Iloko India Mumuii Awiemɔ Indonesia Indonesia Mumuii Awiemɔ Ireland Mumuii Awiemɔ Isoko Israel Mumuii Awiemɔ Italia Italia Mumuii Awiemɔ Jamaica Mumuii Awiemɔ Japan Japan Mumuii Awiemɔ Javanese Kabiye Kamba Kannada Karen (S'gaw) Kazakh Kenya Mumuii Awiemɔ Kikaonde Kikongo Kikuyu Kiluba Kinyarwanda Kirghiz Kiribati Kirundi Kisi Kongo Korea Korea Mumuii Awiemɔ Krio Kwangali Kwanyama Laos Latvia Lingala Lithuania Luganda Lunda Luo Luvale Macedonia Macua Madagascar Mumuii Awiemɔ Malagasy Malawi Mumuii Awiemɔ Malay Malayalam Malaysia Mumuii Awiemɔ Malta Mambwe-Lungu Marathi Marshallese Maya Mexico Mumuii Awiemɔ Mixtec (Guerrero) Moore Mozambique Mumuii Awiemɔ Myanmar Ndau Ndebele Ndebele (Zimbabwe) Nepali New Zealand Mumuii Awiemɔ Nias Nicaragua Mumuii Awiemɔ Nigeria Mumuii Awiemɔ Norway Nyaneka Nyungwe Nzema Oromo Ossetia Otetela Panaman Mumuii Awiemɔ Pangasinan Papiamento (Curaçao) Paraguay Mumuii Awiemɔ Persia Peru Mumuii Awiemɔ Pohnpei Poland Poland Mumuii Awiemɔ Portugal (Portugal) Portugal Mumuii Awiemɔ Portuguese (Brazil) Punjabi Quebec Mumuii Awiemɔ Quechua (Ancash) Quechua (Ayacucho) Quechua (Bolivia) Quechua (Cuzco) Romania Ronga Russia Russia Mumuii Awiemɔ Salvador Mumuii Awiemɔ Samoa Sango Sateré-Mawé Sena Sepedi Sepulana Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovak Mumuii Awiemɔ Slovenia Slovenia Mumuii Awiemɔ Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Sunda Swahili Swahili (Congo) Swati Sweden Swedish Mumuii Awiemɔ Swiss German Mumuii Awiemɔ Tagalog Tahiti Taiwan Mumuii Awiemɔ Tajiki Tamil Tatar Telugu Tetun Dili Thailand Thailand Mumuii Awiemɔ Ticuna Tigrinya Tiv Tojolabal Tok Pisin Tonga Totonac Tshiluba Tshwa Tsonga Turkey Turkmen Tuvalu Twi Tzotzil Ukrain Umbundu Urdu Uruguay Mumuii Awiemɔ Uzbek Uzbek (Roman) Venda Venezuela Mumuii Awiemɔ Vietnam Wallis Waray-Waray Xavante Xhosa Yoruba Zambia Mumuii Awiemɔ Zapotec (Isthmus) Zimbabwe Mumuii Awiemɔ Zulu\nNɔ Ni Mateo Ŋma 14:1-36\nAfo Yohane Baptisilɔ lɛ yitso (1-12)\nYesu lɛ mɛi 5,000 (13-21)\nYesu nyiɛ nu hiɛ (22-33)\nAtsa mɛi yɛ Genesaret (34-36)\n14 Nakai be lɛ mli lɛ, Herode, ni ji kpokpaa nɔyelɔ* lɛ, nu Yesu he sane+ 2 ni ekɛɛ etsuji lɛ akɛ: “Yohane Baptisilɔ lɛ ni. Atee lɛ shi kɛjɛ gbohii ateŋ, ni no hewɔ ni enyɛɔ etsuɔ hewalɛ nitsumɔi nɛɛ.”+ 3 Ejaakɛ Herode* mɔ Yohane ni efimɔ lɛ, ni ewo lɛ tsuŋ yɛ Herodia, ni ji enyɛmi nuu Filipo ŋa lɛ hewɔ.+ 4 Ejaakɛ no mli lɛ, Yohane kɛɔ lɛ akɛ: “Mla eŋmɛɛɛ gbɛ akɛ oŋɔɔ lɛ akɛ oŋa.”+ 5 Eyɛ mli akɛ eesumɔ ni egbe lɛ moŋ, shi eeshe maŋbii lɛ gbeyei, ejaakɛ amɛbuɔ lɛ gbalɔ.+ 6 Shi be ni ayeɔ Herode fɔmɔ gbi+ lɛ, Herodia biyoo lɛ bajo yɛ nifeemɔ lɛ shishi, ni esa Herode hiɛ jogbaŋŋ aahu+ 7 akɛ ekã oblayoo lɛ kitã akɛ, nɔ fɛɛ nɔ ni ebaabi lɛ lɛ, ebaahã lɛ. 8 Kɛkɛ ni emami wo lɛ ŋaa, ni ebakɛɛ akɛ: “Okɛ Yohane Baptisilɔ lɛ yitso afɔ̃ plɛte mli ohã mi yɛ biɛ.”+ 9 Enɛ dɔ maŋtsɛ lɛ moŋ, shi kitãi ni ekamɔ lɛ, kɛ mɛi ni kɛ lɛ tara okpɔlɔ lɛ he amɛyeɔ nii lɛ ahewɔ lɛ, efã akɛ akɛhã lɛ. 10 No hewɔ lɛ, etsu ni ayafo Yohane yitso yɛ tsuŋwoohe lɛ. 11 Akɛ eyitso lɛ fɔ̃ plɛte mli ni akɛbahã oblayoo lɛ, ni lɛ hu ekɛyahã emami. 12 Sɛɛ mli lɛ, ekaselɔi lɛ ba ni amɛbawó egbonyo lɛ, ni amɛyafu; ni amɛba amɛbabɔ Yesu amaniɛ. 13 Be ni Yesu nu enɛ lɛ, ebote lɛlɛ mli ni eshi jɛmɛ kɛtee koni ekome eyahɔ he ko banee. Shi be ni maŋbii lɛ nu lɛ, amɛnyiɛ amɛnane nɔ kɛjɛ maji lɛ amli kɛnyiɛ esɛɛ.+ 14 Be ni ebashɛ ŋshɔ lɛ naa lɛ, ena mɛi babaoo bua shi, ni amɛnii fee lɛ mɔbɔ,+ ni etsa amɛteŋ helatsɛmɛi lɛ.+ 15 Shi be ni shɛ gbɛkɛnaashi lɛ, ekaselɔi lɛ ba eŋɔɔ amɛbakɛɛ lɛ akɛ: “Biɛ etse ehe banee, ni je ena momo; wó mɛi lɛ gbɛ koni amɛya akrowai lɛ amli amɛyahé niyenii.”+ 16 Shi Yesu kɛɛ amɛ akɛ: “Ehe ehiaaa ni amɛshi; nyɛ nyɛhãa amɛ nɔ ko amɛyea.” 17 Amɛkɛɛ lɛ akɛ: “Wɔbɛ nɔ ko yɛ biɛ akɛ ja blodoi enumɔ kɛ ŋshɔŋ loi enyɔ.” 18 Ekɛɛ akɛ: “Nyɛkɛbahãa mi yɛ biɛ.” 19 Ni efã mɛi lɛ akɛ amɛtara shi yɛ jwɛi lɛ anɔ. Kɛkɛ ni ekɔlɔ blodoi enumɔ kɛ loi enyɔ lɛ, ni ekwɛ ŋwɛi, ni esɔle,*+ ni no sɛɛ lɛ ekumɔ blodoi lɛ amli, ni ekɛhã kaselɔi lɛ, ni kaselɔi lɛ hu kɛhã mɛi lɛ. 20 Ni amɛ fɛɛ amɛye ni amɛtɔrɔ, ni amɛkɔlɔ blodo kukuji ni shwɛ lɛ, kɛntɛŋi 12 obɔbɔ.+ 21 No mli lɛ, mɛi ni ye nii lɛ ayifalɛ aaafee hii 5,000, akaneee yei kɛ gbekɛbii.+ 22 Kɛkɛ ni amrɔ lɛ, ehã ekaselɔi lɛ bote lɛlɛ lɛ mli koni amɛtsɔ ehiɛ kɛya ŋshɔ lɛ sɛɛgbɛ, koni ewo mɛi lɛ gbɛ.+ 23 Be ni ewo mɛi lɛ gbɛ egbe naa lɛ, ekome too ekwɔ kɛtee gɔŋ lɛ nɔ koni eyasɔle.+ Be ni je na lɛ, no mli lɛ, ekome too eyɔɔ jɛmɛ. 24 Be nɛɛ mli lɛ, lɛlɛ lɛ kɛ ŋshɔ lɛ naa jekɛ* ni ŋshɔkei lɛ miihɛlɛ lɛlɛ lɛ, ejaakɛ amɛmiikpee kɔɔyɔɔ. 25 Shi nyɔɔŋ buu be ni ji ejwɛ* lɛ nɔ lɛ, enyiɛ ŋshɔ lɛ hiɛ kɛba amɛŋɔɔ. 26 Be ni ekaselɔi lɛ ahiŋmɛi gba enɔ akɛ enyiɛ ŋshɔ lɛ hiɛ lɛ, amɛtsui fã ni amɛkɛɛ: “Ninaa nɛ!” Ni amɛbolɔ ejaakɛ amɛmiishe gbeyei. 27 Shi amrɔ lɛ, Yesu kɛɛ amɛ akɛ: “Nyɛtsɛa nyɛtsui nyɛŋmɛa nyɛmli!* Mi ni; nyɛkashea gbeyei.”+ 28 Petro here nɔ akɛ: “Nuŋtsɔ, kɛ́ bo ni lɛ, fã mi koni matsɔ nu lɛ hiɛ kɛba oŋɔɔ.” 29 Ni ekɛɛ: “Ba!” Ni Petro je lɛlɛ lɛ mli, ni enyiɛ nu lɛ hiɛ ni eeya Yesu ŋɔɔ. 30 Shi be ni ekwɛ kɔɔyɔɔ ni tswaa waa lɛ, eshe gbeyei. Ni be ni ebɔi nu lɛ shishi yaa lɛ, ebo ekɛɛ: “Nuŋtsɔ, heremɔ mi!” 31 Ni amrɔ lɛ, Yesu kpã enine mli ni emɔ emli, ni ekɛɛ lɛ akɛ: “Bo ni ohemɔkɛyeli faaa, mɛni hewɔ ohã oyiŋ fee bo kɔshikɔshi?”+ 32 Be ni amɛbote lɛlɛ lɛ mli lɛ, kɔɔyɔɔ lɛ kpa tswaa. 33 Kɛkɛ ni mɛi ni yɔɔ lɛlɛ lɛ mli lɛ koto lɛ amɛkɛɛ: “Nyɔŋmɔ Bi ji bo lɛɛlɛŋ.” 34 Ni amɛfo ŋshɔ lɛ, ni amɛba Genesaret shikpɔŋ lɛ nɔ.+ 35 Be ni hii ni yɔɔ jɛmɛ lɛ yoo lɛ lɛ, amɛtsu akɛ wiemɔ tee jɛmɛ niiaŋ fɛɛ, ni mɛi kɛ mɛi fɛɛ ni bɛ hewalɛ lɛ ba eŋɔɔ. 36 Ni amɛkpa lɛ fai akɛ ehã amɛta etade nɔhaanɔ lɛ naamuu lɛ he kɛkɛ,+ ni mɛi fɛɛ ni ta he lɛ ná hewalɛ ekoŋŋ.\n^ Greek mli lɛ, “tetrarke.”\n^ Greek sht. ŋm., “stadioi babaoo.” Stadio kome feɔ mitai 185 (nanetalɔi 606.95).\n^ Ni ji, aaafee maŋkɛ ŋmɛji 3 kɛyashi aaafee leebi ŋmɛji 6.\n^ Loo “Nyɛnáa ekãa.”


Yesu Suɔmɔ lɛ Jieɔ E-Tsɛ lɛ Suɔmɔ lɛ Kpo Jogbaŋŋ | Tsi Obɛŋkɛ\n1-3. (a) Mɛni tsirɛ Yesu ni esumɔ akɛ etamɔ e-Tsɛ lɛ? (b) Mɛɛ Yesu suɔmɔ lɛ fãi komɛi wɔbaapɛi mli?\nANI ona gbekɛ nuu fioo ko ni miibɔ mɔdɛŋ ni etamɔ etsɛ pɛŋ? Ekolɛ, binuu lɛ baakase bɔ ni etsɛ nyiɛɔ ehaa, bɔ ni ewieɔ ehaa, loo bɔ ni efeɔ enii ehaa. Yɛ be ni sa mli lɛ, ekolɛ, gbekɛ nuu lɛ baakase etsɛ lɛ jeŋba kɛ mumɔŋ sui kpakpai lɛ. Hɛɛ, suɔmɔ kɛ hiɛsɔɔ ni binuu ko naa ehaa etsɛ ni yɔɔ suɔmɔ lɛ tsirɛɔ gbekɛ nuu lɛ koni esumɔ ni etamɔ etsɛ lɛ.\n2 Ni wekukpaa ni kã Yesu kɛ eŋwɛi Tsɛ lɛ teŋ lɛ hu? Yesu kɛɛ yɛ be ko mli akɛ: “Misumɔɔ [Tsɛ, NW] lɛ.” (Yohane 14:31) Mɔ ko mɔ ko nyɛŋ asumɔ Yehowa fe nɛkɛ Binuu nɛɛ, mɔ ni kɛ Tsɛ lɛ hi shi be kpalaŋŋ sɛɛ dani abɔ bɔɔ nii krokomɛi lɛ. Nakai suɔmɔ lɛ tsirɛ nɛkɛ Binuu ní etuu ehe eha nɛɛ koni esumɔ akɛ eeetamɔ e-Tsɛ lɛ.—Yohane 14:9.\n3 Wɔsusu bɔ ni Yesu kase Yehowa hewalɛ, jalɛsaneyeli, kɛ nilee jogbaŋŋ lɛ he yɛ wolo nɛɛ mli yitsei ni tsɔ hiɛ lɛ amli. Shi, mɛɛ gbɛ nɔ Yesu jie e-Tsɛ lɛ suɔmɔ lɛ kpo yɛ? Nyɛhaa wɔpɛia Yesu suɔmɔ lɛ fãi etɛ—ni ji ehe-kɛ-afɔleshaa mumɔ, emusuŋtsɔlɛ, kɛ bɔ ni esumɔɔ ni ekɛ sane ake lɛ mli wɔkwɛa.\n“Mɔ ko Bɛ Suɔmɔ ni Da Fe Enɛ”\n4. Yesu fee adesa he-kɛ-afɔleshaa suɔmɔ ni fe fɛɛ he nɔkwɛmɔnɔ yɛ mɛɛ gbɛ nɔ?\n4 Yesu fee he-kɛ-afɔleshaa suɔmɔ he nɔkwɛmɔnɔ ni ekaaa efɔ shi. He-kɛ-afɔleshaa biɔ ni wɔkɛ mɛi krokomɛi ahiamɔ nibii aye wɔnɔ lɛ hiɛ ni pɛsɛmkunya bɛ mli. Mɛɛ gbɛ nɔ Yesu jie nakai suɔmɔ lɛ kpo yɛ? Lɛ diɛŋtsɛ etsɔɔ mli akɛ: “Mɔ ko bɛ suɔmɔ ni da fe enɛ, akɛ mɔ aaaŋɔ ewala eŋmɛ shi eha eshieŋtsɛmɛi.” (Yohane 15:13) Yesu jɛ esuɔmɔ mli ekɛ ewala ni yeɔ emuu lɛ ha wɔ. No ji suɔmɔ kpojiemɔ ni fe fɛɛ ni adesa ko enyɛ efee. Shi Yesu jie he-kɛ-afɔleshaa suɔmɔ kpo yɛ gbɛ̀i krokomɛi hu nɔ.\n5. Mɛni hewɔ ŋwɛi ni Nyɔŋmɔ Bi koome lɛ shi lɛ ji afɔleshaa ni suɔmɔ yɔɔ mli yɛ egbɛfaŋ lɛ?\n5 Yɛ Nyɔŋmɔ Binuu koome lɛ shihilɛ dani ebatsɔ adesa lɛ mli lɛ, eyɛ hegbɛ kɛ gbɛhe ni nɔ kwɔ mli yɛ ŋwɛi. Ekɛ Yehowa kɛ mumɔŋ bɔɔ nii babaoo lɛ ná wekukpaa ni yɔɔ gbagbalii mli ŋɔɔmɔ. Yɛ hegbɛi diɛŋtsɛ ni nɛkɛ Binuu ni asumɔɔ lɛ nɛɛ ná nɛɛ fɛɛ sɛɛ lɛ, ‘ejie yɛ ehe efɔ̃ shi, eŋɔ tsulɔ su efɔ̃ enɔ, etsɔ tamɔ gbɔmɔ.’ (Filipibii 2:7) Ejɛ esuɔmɔ mli ebahi adesai eshafeelɔi ateŋ yɛ jeŋ ni “kã mɔ fɔŋ lɛ mli” lɛ mli. (1 Yohane 5:19) Ani enɛ jeee afɔleshaa suɔmɔ yɛ Nyɔŋmɔ Bi lɛ gbɛfaŋ?\n6, 7. (a) Yesu jie he-kɛ-afɔleshaa suɔmɔ kpo yɛ eshikpɔŋ nɔ sɔɔmɔ nitsumɔ lɛ mli yɛ mɛɛ gbɛ̀i anɔ? (b) Mɛɛ suɔmɔ ni pɛsɛmkunya bɛ mli he nɔkwɛmɔnɔ aŋma yɛ Yohane 19:25-27?\n6 Yɛ Yesu shikpɔŋ nɔ sɔɔmɔ lɛ mli fɛɛ lɛ, ejie he-kɛ-afɔleshaa suɔmɔ kpo yɛ gbɛ̀i srɔtoi anɔ. Efeee pɛsɛmkunya kwraa. Ekɛ ehe wo esɔɔmɔ nitsumɔ lɛ mli aahu akɛ ekɛ ogbɔjɔ shihilɛi ni adesai le jogbaŋŋ lɛ shã afɔle. Ekɛɛ akɛ: “Osɔi yɛ bui, ni ŋwɛi loofɔji yɛ tsũi; shi gbɔmɔ bi lɛ bɛ he ni ekɛ eyitso tsɔleɔ.” (Mateo 8:20) Akɛni Yesu ji kapintɛfonyo ni he esa hewɔ lɛ, kulɛ ebaanyɛ ehe be ko ni ekɛma shia fɛfɛo eha ehe loo ekpɛ tsũ mli nibii fɛfɛji ni ehɔɔ bɔni afee ni ená shika babaoo. Shi ekɛ ehesaa lɛ tsuuu nii ni ekɛná heloonaa nii.\n7 Áŋma Yesu he-kɛ-afɔleshaa suɔmɔ he nɔkwɛmɔnɔ ni kanyaa mɔ diɛŋtsɛ lɛ afɔ̃ shi yɛ Yohane 19:25-27. Susumɔ nibii babaoo ni yɔɔ Yesu jwɛŋmɔ kɛ tsui mli yɛ gbi shwane ni egbo lɛ mli lɛ he okwɛ. Beni epiŋɔ yɛ tso lɛ nɔ lɛ, no mli lɛ eesusu ekaselɔi lɛ, shiɛmɔ nitsumɔ lɛ, kɛ titri lɛ, emuuyeli mli ni eeehiɛ kɛ bɔ ni ebaajie e-Tsɛ lɛ gbɛi lɛ kpo lɛ he. Eji anɔkwale akɛ, adesai fɛɛ awɔsɛɛ shihilɛ kã enɔ! Ni kɛlɛ, beni eshwɛ fioo ni Yesu baagbo lɛ, ejie mɔ hesusumɔ kpo etsɔɔ enyɛ, ni ji Maria, ni no beaŋ lɛ, eka shi faŋŋ akɛ eji okulafo lɛ. Yesu kɛɛ bɔfo Yohane koni ekwɛ Maria tamɔ nɔ ni Maria ji Yohane diɛŋtsɛ nyɛ, ni no sɛɛ lɛ, bɔfo lɛ ŋɔ Maria kɛtee eshia. Enɛ hewɔ lɛ, Yesu to gbɛjianɔ koni akwɛ enyɛ lɛ yɛ helooŋ kɛ mumɔŋ. Mɛɛ suɔmɔ ni pɛsɛmkunya bɛ mli kpojiemɔ nɛ!\n“Emusuŋ Tsɔ̃ Lɛ”\n8. Mɛni ji Hela wiemɔ ni Biblia lɛ kɛtsu nii ni ekɛtsɔɔ Yesu musuŋtsɔɔ lɛ mli lɛ shishi?\n8 Taakɛ e-Tsɛ ji lɛ, Yesu musuŋ tsɔ̃ɔ lɛ. Ŋmalɛi lɛ wieɔ Yesu he akɛ mɔ ko ni sumɔɔ ni eye ebua mɛi ni ehao lɛ ejaakɛ emusuŋ tsɔ̃ɔ lɛ. Beni Biblia lɛ wieɔ Yesu musuŋtsɔlɛ lɛ he lɛ, ekɛ Hela wiemɔ ni atsɔɔ shishi akɛ “emusuŋ tsɔ̃ lɛ” lɛ tsu nii. Woloŋlelɔ ko kɛɛ akɛ: “Etsɔɔ . . . henumɔ ko ni kanyaa gbɔmɔ mligbɛ henumɔi diɛŋtsɛ lɛ mli. No ji wiemɔ ko ni mli wa yɛ Hela mli ni akɛtsɔɔ musuŋtsɔlɛ henumɔi.” Susumɔ shihilɛi komɛi ni ha musuŋtsɔlɛ ni mli wa tsirɛ Yesu ni ha efee nii lɛ he okwɛ.\n9, 10. (a) Mɛɛ shihilɛi ha Yesu kɛ ebɔfoi lɛ tao he ko ni yɔɔ dioo lɛ? (b) Beni asafo lɛ gba Yesu naa yɛ ehejɔɔmɔhe lɛ, te efee enii eha tɛŋŋ, ni mɛni hewɔ?\n9 Nɔ ko tsirɛ lɛ koni etsu mumɔŋ hiamɔ nii ahe nii. Sane ni yɔɔ Marko 6:30-34 lɛ tsɔɔ nɔ titri ni tsirɛ Yesu koni ejie mɔbɔnalɛ kpo lɛ. Feemɔ shihilɛ lɛ he mfoniri okwɛ. Bɔfoi lɛ ená miishɛɛ, ejaakɛ amɛgbe shiɛmɔ he gbɛfaa kakadaŋŋ ko naa. Amɛku amɛsɛɛ kɛba Yesu ŋɔɔ, ni amɛbɔ lɛ nɔ fɛɛ nɔ ni amɛna ni amɛnu lɛ he amaniɛ. Shi asafo babaoo ko bua amɛhe naa, ni ehaaa Yesu kɛ ebɔfoi lɛ aná be po ni amɛkɛye nii. Akɛni Yesu yɔseɔ nii be fɛɛ be hewɔ lɛ, ena akɛ etɔ bɔfoi lɛ. Ekɛɛ amɛ akɛ: “Nyɛ sɔŋŋ nyɛbaa ni wɔtea ŋa lɛ nɔ he ko banee, ni nyɛyajɔɔa nyɛhe fioo.” Amɛbote lɛlɛ mli, ni amɛtsɔ Galilea Ŋshɔ lɛ kooyigbɛ lɛ kɛtee he ko ni yɔɔ dioo. Shi asafo lɛ na akɛ amɛmiiya. Mɛi krokomɛi hu nu he. Mɛnɛɛmɛi fɛɛ jo foi kɛtsɔ kooyigbɛ ŋshɔ lɛ naa ni amɛyashɛ jɛmɛ dani lɛlɛ lɛ yashɛ shi!\n10 Ani Yesu hao akɛ aagba enaa yɛ ehejɔɔmɔhe lɛ? Dabi kwraa! Emusuŋ tsɔ̃ lɛ yɛ gbɔmɛi ni miishɛ akpei abɔ ni miimɛ lɛ ni ena amɛ lɛ hewɔ. Marko ŋma akɛ: “Ena mɛi babaoo, ni emusuŋ tsɔ̃ lɛ yɛ amɛhewɔ, ejaakɛ amɛtamɔ tooi ni bɛ kwɛlɔ; ni ebɔi amɛ nibii pii tsɔɔmɔ.” Yesu na gbɔmɛi nɛɛ akɛ aŋkroaŋkroi ni mumɔŋ nibii ahe miihia amɛ. Amɛtamɔ tooi ni bɛ yelikɛbuamɔ ko ni amɛ́gbɛ amɛshwã, ni bɛ tookwɛlɔ ko ni baakudɔ amɛ loo ni baabu amɛhe. Yesu le akɛ jamɔ mli hiɛnyiɛlɔi ni amɛnaaa mɔbɔ, ni kulɛ esa akɛ amɛfee tookwɛlɔi ni kwɛɔ tooi lɛ anɔ lɛ ku amɛhiɛ amɛshwie amɛnɔ. (Yohane 7:47-49) Emusuŋ tsɔ̃ lɛ yɛ gbɔmɛi lɛ ahewɔ, no hewɔ lɛ, eje shishi ni etsɔɔ amɛ saji ni kɔɔ “Nyɔŋmɔ maŋtsɛyeli lɛ he.” (Luka 9:11) Kadimɔ akɛ Yesu musuŋ tsɔ̃ lɛ yɛ gbɔmɛi lɛ ahe dani ena nɔ ni amɛbaafee yɛ nɔ ni ebaatsɔɔ amɛ lɛ he. Yɛ gbɛ kroko nɔ lɛ, jeee nii ni etsɔɔ asafo lɛ ji nɔ ni ha ejie mɔbɔnalɛ kpo lɛ, shi moŋ mɔbɔnalɛ ni eyɔɔ lɛ ji nɔ ni tsirɛ lɛ koni etsɔɔ nii.\n“Ekpã enine mli eta ehe”\n11, 12. (a) Te abu kpitiyelɔi aha tɛŋŋ yɛ Biblia beaŋ, shi te Yesu fee enii eha tɛŋŋ beni nuu ko ni ehe “eyi obɔ kɛ kpiti” lɛ ba eŋɔɔ lɛ? (b) Mɛɛ gbɛ nɔ ta ni Yesu ta kpitiyelɔ lɛ he lɛ ná enɔ hewalɛ yɛ, ni mɛɛ gbɛ nɔ datrɛfonyo ko niiashikpamɔ ko tsɔɔ enɛ mli?\n11 Nɔ ko tsirɛ lɛ koni efo piŋmɔ sɛɛ. Gbɔmɛi ni yɔɔ helai srɔtoi lɛ le akɛ Yesu yɛ musuŋtsɔlɛ, ni no hewɔ lɛ, egbala amɛ kɛbɛŋkɛ lɛ. Enɛ je kpo titri yɛ be mli ni asafo ko nyiɛ Yesu sɛɛ ni nuu ko ni ehe “eyi obɔ kɛ kpiti” lɛ ba eŋɔɔ lɛ. (Luka 5:12) Yɛ Biblia beaŋ lɛ, atsiɔ kpitiyelɔi anaa yɛ he ko banee bɔni afee ni abu mɛi krokomɛi ahe ni ekatsɛŋe amɛ. (4 Mose 5: 1-4) Shi kɛlɛ, yɛ naagbee lɛ, rabifoi ni ji hiɛnyiɛlɔi lɛ jie susumɔ ni henumɔ bɛ mli kpo yɛ kpiti he, ni amɛ diɛŋtsɛ amɛkɛ amɛmlai ni nyɛɔ mɔ nɔ ha. * Ni kɛlɛ, kadimɔ bɔ ni Yesu fee enii eha yɛ kpitiyelɔ lɛ he: “Ni kpitiyelɔ ko ba eŋɔɔ batutɔ lɛ ni ekula ehiɛ ekɛɛ: Kɛji oosumɔ lɛ, ooonyɛ oha mihe atse. Ni Yesu musuŋ tsɔ̃ lɛ yɛ ehewɔ, ni ekpã enine mli eta ehe, ni ekɛɛ lɛ akɛ: Miisumɔ, ohe atse! Ni beni ekɛɛ nakai lɛ, amrɔ lɛ kpiti lɛ tã yɛ ehe.” (Marko 1:40-42) Yesu le akɛ mla eŋmɛɛɛ gbɛ akɛ kpitiyelɔ lɛ po hiɔ jɛmɛ. Ni kɛlɛ, yɛ nɔ najiaŋ ni Yesu aaashwie lɛ lɛ, emusuŋ tsɔ̃ lɛ aahu akɛ E-fee nɔ ko ni tamɔ nɔ ni nyɛŋ aba mli. Yesu kɛ enine ta ehe!\n12 Ani obaanyɛ osusu nɔ ni nakai hetaa lɛ tsɔɔ kɛha kpitiyelɔ lɛ? Kɛ́ wɔɔtsɔɔ mli lɛ, susumɔ nɔkwɛmɔnɔ ko he okwɛ. Dr. Paul Brand, ni ji datrɛfonyo ni he esa waa ni kwɛɔ kpitiyelɔi lɛ, gba kpitiyelɔ ko ni etsa lɛ yɛ India lɛ he sane. Beni datrɛfonyo lɛ kwɛɔ lɛ lɛ, ekɛ enine fɔ̃ kpitiyelɔ lɛ kɔŋ nɔ ni etsɔ enaajielɔ lɛ nɔ etsɔɔ tsofafeemɔ ni nuu lɛ baaná lɛ mli etsɔɔ lɛ. Amrɔ nɔŋŋ ni kpitiyelɔ lɛ bɔi yaafo. Datrɛfonyo lɛ bi akɛ: “Ani mikɛɛ nɔ ko ni ehiii?” Naajielɔ lɛ bi oblanyo lɛ yɛ emaŋ wiemɔ mli ni eha hetoo akɛ: “Ofainɛ dabi. Ekɛɛ eefo ejaakɛ okɛ onine efɔ̃ ekɔŋ nɔ. Kɛ jeee biɛ eba kulɛ, mɔ ko mɔ ko etako ehe pɛŋ afii babaoo nɛ.” Yɛ kpitiyelɔ ni ba Yesu ŋɔɔ lɛ gbɛfaŋ lɛ, ehe ni eta lɛ hiɛ shishinumɔ kpele kɛha lɛ. Nɔ ni jɛ ehe ni eta shikome lɛ mli kɛba ji akɛ, hela ni ha ebafee mɔ ni akpoo lɛ lɛ tee!\n13, 14. (a) Mɛɛ yarafeelɔi babaoo ko Yesu kɛkpe beni ebɛŋkɛɔ Nain maŋ lɛ mli lɛ, ni mɛni ha shihilɛ nɛɛ fee nɔ ni yɔɔ mɔbɔ lɛ? (b) Mɛni Yesu musuŋtsɔlɛ lɛ tsirɛ lɛ ni efee eha Nain okulafo lɛ?\n13 Nɔ ko tsirɛ lɛ koni eha awerɛho alaaje. Mɛi krokomɛi awerɛho tsirɛ Yesu waa diɛŋtsɛ. Ákɛ nɔkwɛmɔnɔ lɛ, susumɔ sane ni yɔɔ Luka 7:11-15 lɛ he okwɛ. Enɛ ba mli yɛ Yesu shiɛmɔ nitsumɔ lɛ teŋgbɛ beni ebɛŋkɛ Galilea maŋ ni ji Nain lɛ klotia lɛ naa lɛ. Beni Yesu bɛŋkɛɔ maŋ lɛ agbo lɛ naa lɛ, ekɛ yarafeelɔi babaoo ko kpe. Shihilɛ lɛ yɛ mɔbɔ waa. Oblanyo ko ni ji binuu koome pɛ lɛ egbo, ni okulafo ji nyɛ lɛ. Be ko ni eho lɛ, no mli lɛ ekolɛ efata nakai yarafeelɔi babaoo nɛɛ ahe—ni ji ewu yarafeemɔ. Amrɔ nɛɛ, eji ebinuu, mɔ ni ekolɛ lɛ pɛ ji mɔ ni kwɛɔ lɛ lɛ. Ekolɛ mɛi ni fata ehe lɛ baanyɛ afee yarafeelɔi krokomɛi ni miifo kɛ lalɔi ni miila yarafeemɔ lalai. (Yeremia 9:17, 18; Mateo 9:23) Shi kɛlɛ, Yesu kwɛ nyɛ ni werɛ eho ehe lɛ, ni ŋwanejee ko bɛ he akɛ enyiɛ nɔ ni akɛtereɔ gbonyo ni ebinuu lɛ gbonyo lɛ kã nɔ lɛ masɛi lɛ gãa.\n14 Yesu ‘musuŋ tsɔ̃ lɛ’ yɛ nyɛ ni agbo yɛ enɔ lɛ hewɔ. Ekɛ nɔmimaa gbee ko kɛɛ yoo lɛ akɛ: “Kaafó.” Afɔɔɔ nine atsɛɛɛ lɛ, shi ebɛŋkɛ adeka ni gbonyo lɛ kã mli lɛ, ni eta he. Mɛi ni tere gbonyo lɛ—ní ekolɛ asafo ni eshwɛ lɛ fata he lɛ—wa damɔ shi. Yesu kɛ gbee walɛ wie etsɔɔ gbɔmɔtso ni wala bɛ mli lɛ akɛ: “Oblanyo, miikɛɛo akɛ: Tee shi!” Mɛni ba yɛ no sɛɛ? “Mɔ ni egbo lɛ te shi etá shi, ni ebɔi wiemɔ” tamɔ nɔ ni ehiɛ etsɛ̃ kɛjɛ wɔ ni tsii ko mli! Kɛkɛ ni wiemɔ ko ni kanyaa mɔ waa ko nyiɛ sɛɛ, akɛ: “Ni [Yesu] eŋɔ lɛ eha enyɛ.”\n15. (a) Biblia mli saji ni kɔɔ Yesu musuŋ ni tsɔ̃ lɛ lɛ he lɛ tsɔɔ mɛɛ tsakpaa ni kã musuŋtsɔlɛ kɛ nifeemɔ teŋ? (b) Te wɔɔfee tɛŋŋ wɔkase Yesu yɛ enɛ gbɛfaŋ?\n15 Mɛni wɔkaseɔ kɛjɛɔ saji nɛɛ amli? Kadimɔ tsakpaa ni kã musuŋtsɔlɛ kɛ nifeemɔ teŋ lɛ mli yɛ sane lɛ eko fɛɛ eko mli. Kɛ́ Yesu na mɛi krokomɛi ashihilɛ lɛ, esumɔɔ ni eye ebua amɛ be fɛɛ be, ni musuŋtsɔlɛ ni eyɔɔ kɛha amɛ lɛ tsirɛɔ lɛ koni etsu shihilɛ lɛ he nii. Te wɔɔfee tɛŋŋ wɔnyiɛ enɔkwɛmɔnɔ lɛ sɛɛ? Ákɛ Kristofoi lɛ, sɔ̃ kã wɔnɔ akɛ wɔshiɛ sanekpakpa lɛ ni wɔfee kaselɔi. Klɛŋklɛŋ lɛ, suɔmɔ ni wɔyɔɔ kɛha Nyɔŋmɔ lɛ tsirɛɔ wɔ. Shi, nyɛhaa wɔkaia akɛ, enɛ hu biɔ musuŋtsɔlɛ. Kɛ́ wɔnu nii ahe wɔha mɛi taakɛ Yesu fee lɛ, wɔtsui baatsirɛ wɔ koni wɔgba amɛ sanekpakpa lɛ. (Mateo 22:37-39) Ni musuŋtsɔlɛ kpo ni wɔɔjie wɔtsɔɔ nanemɛi heyelilɔi ni naa nɔ loo yeɔ awerɛho lɛ, no hu? Wɔnyɛŋ wɔtsa mɛi ahelai loo wɔtee gbohii ashi yɛ naakpɛɛ gbɛ nɔ. Shi kɛlɛ, wɔbaanyɛ wɔjie musuŋtsɔlɛ kpo kɛtsɔ klɛŋklɛŋ lɛ, hegbɛ ni wɔɔŋɔ ni wɔkɛtsɔɔ akɛ wɔsusuɔ mɛi ahe, loo yelikɛbuamɔ ni he hiaa ni wɔkɛaaha amɛ lɛ nɔ.—Efesobii 4:32.\n“Ataa, Ŋɔɔfa Amɛ”\n16. Suɔmɔ mli ni Yesu jɛ koni ekɛ sane ake lɛ fee faŋŋ beni eyɔɔ piŋmɔ tso lɛ nɔ yɛ mɛɛ gbɛ nɔ?\n16 Yesu jie e-Tsɛ lɛ suɔmɔ lɛ kpo jogbaŋŋ yɛ gbɛ kroko ni he hiaa nɔ—‘eŋɔfaa mra.’ (Lala 86:5) Nɛkɛ suɔmɔ mli ni ajɛɔ nɛɛ fee faŋŋ yɛ be mli ni eyɔɔ sɛŋmɔtso lɛ nɔ po. Yɛ be mli ni anyɛ Yesu nɔ awo gbele ni yɔɔ hiɛgbele mli lɛ sɛɛ, ni akala plɛkoobii awo eniji kɛ enaji amli lɛ, mɛni he ewie? Ani ekɛɛ ni Yehowa agbala mɛi ni gbe lɛ lɛ atoi? Nɔ ni tamɔɔɔ nakai lɛ, nɔ ni fata Yesu naagbee wiemɔi lɛ ahe ji: “Ataa, ŋɔɔfa amɛ; shi amɛleee nɔ ni amɛfeɔ.”—Luka 23:34. *\n17-19. Mɛɛ gbɛ̀i anɔ Yesu jie lɛ kpo yɛ akɛ ekɛ bɔfo Petro he eke lɛ yɛ kwamɔ ni ekwa lɛ shii etɛ lɛ hewɔ?\n17 Ekolɛ abaanyɛ ana Yesu eshaifaa he nɔkwɛmɔnɔ ko ni tsirɛɔ mɔ fe fɛɛ lɛ yɛ gbɛ ni ekɛ bɔfo Petro ye ha lɛ mli. Ŋwanejee ko bɛ he akɛ Petro sumɔɔ Yesu waa. Yɛ Nisan 14, yɛ Yesu shihilɛ lɛ mli naagbee gbɛkɛ lɛ, Petro kɛɛ lɛ akɛ: “Nuntsɔ, misaa mihe mito ní kɛ tsuŋ oo, gbele mli oo, ni mikɛo aaatee.” Ni kɛlɛ, yɛ ŋmɛlɛtswai fioo komɛi asɛɛ lɛ, Petro kɛɛ shii etɛ akɛ eleee Yesu! Biblia lɛ gbaa nɔ ni ba yɛ be mli ni Petro kwa lɛ nɔ ni ji shii etɛ nɔ lɛ, akɛ: “Nuntsɔ lɛ tsɔ ehe, ni ekwɛ Petro.” Akɛni esha ni Petro efee lɛ tsii yɛ enɔ hewɔ lɛ, ‘eje kpo ni eyafo aahu.’ Beni Yesu gbo nakai gbi lɛ, ekolɛ bɔfo lɛ susu akɛ, ‘Ani mi-Nuntsɔ lɛ kɛfa mi?’—Luka 22:33, 61, 62.\n18 Ehe ehiaaa ni Petro kɛ be kakadaŋŋ amɛ nakai hetoo lɛ. Atée Yesu shi yɛ Nisan 16 leebi mli, ni eka shi faŋŋ akɛ, yɛ nakai be lɛ nɔŋŋ mli lɛ, eyasara Petro. (Luka 24:34; 1 Korintobii 15:4-8) Mɛni hewɔ Yesu gbala jwɛŋmɔ krɛdɛɛ ko kɛtee bɔfo ni kɛ ekãa kwa Lɛ lɛ nɔ lɛ? Ekolɛ, Yesu miisumɔ ni ema nɔ mi eha Petro ni eshwa ehe lɛ akɛ e-Nuntsɔ lɛ sumɔɔ lɛ lolo ni ebuɔ lɛ akɛ ejara wa waa. Shi Yesu fee babaoo po fe ní eeema nɔ mi eha Petro kɛkɛ.\n19 Be ko sɛɛ lɛ, Yesu jie ehe kpo etsɔɔ ekaselɔi lɛ yɛ Galilea Ŋshɔ lɛ naa. Yɛ nɛkɛ be nɛɛ mli lɛ, Yesu bi Petro (mɔ ni kwa e-Nuntsɔ lɛ shii etɛ lɛ) saji etɛ, kɛji Petro yɛ suɔmɔ kɛha lɛ lɛ. Yɛ nɔ ni ji etɛ lɛ sɛɛ lɛ, Petro ha hetoo akɛ: “Nuntsɔ, ole nii fiaa, ole akɛ miidɔ ohe.” Eji anɔkwale akɛ, Yesu, ní baanyɛ ale nɔ ni yɔɔ tsuii amli lɛ le suɔmɔ kɛ hedɔɔ ni Petro yɔɔ kɛha lɛ lɛ. Ni kɛlɛ, Yesu ha Petro hegbɛ koni ekɛma esuɔmɔ lɛ nɔ mi. Kɛfata enɛ he lɛ, Yesu kɛ nitsumɔ wo Petro dɛŋ koni ‘elɛ’ ni ‘ekwɛ’ ‘E-toobii lɛ.’ (Yohane 21:15-17) Mra mli lɛ, Petro nine eshɛ nitsumɔ nɔ akɛ eshiɛ. (Luka 5:10) Shi amrɔ nɛɛ, yɛ hekɛnɔfɔɔ nifeemɔ ko ni sa kadimɔ waa lɛ mli lɛ, Yesu kɛ sɔ̃i krokomɛi ni tsii fata he eha lɛ—koni ekwɛ mɛi ni baaba ni amɛbafee Kristo sɛɛnyiɛlɔi lɛ. Enɛ sɛɛ etsɛɛɛ lɛ, Yesu kɛ nitsumɔ ko ni abuɔ waa yɛ kaselɔi lɛ anitsumɔ lɛ mli lɛ ha Petro. (Bɔfoi lɛ Asaji 2:1-41) Kwɛ bɔ ni Petro mii baashɛ ehe aha akɛ eeele akɛ Yesu kɛ ehe eke lɛ, ni eheɔ lɛ eyeɔ lolo!\nAni ‘Ole Kristo Suɔmɔ’ Lɛ?\n20, 21. Te wɔɔfee tɛŋŋ wɔnyɛ ‘wɔle Kristo suɔmɔ’ lɛ kɛmɔ shi lɛ?\n20 Eji anɔkwale akɛ, Yehowa Wiemɔ lɛ tsɔɔ Kristo suɔmɔ lɛ mli jogbaŋŋ. Shi, te esa akɛ wɔhere Yesu suɔmɔ lɛ nɔ wɔha tɛŋŋ? Biblia lɛ woɔ wɔ hewalɛ koni ‘wɔle Kristo suɔmɔ ni tá nilee fɛɛ nɔ lɛ, koni Nyɔŋmɔ obɔyimɔ lɛ ayimɔ wɔ fɛɛ obɔ.’ (Efesobii 3:19) Taakɛ wɔna lɛ, Sanekpakpa lɛ mli saji ni kɔɔ Yesu shihilɛ kɛ sɔɔmɔ nitsumɔ lɛ he lɛ tsɔɔ wɔ nibii babaoo yɛ Kristo suɔmɔ lɛ he. Shi kɛlɛ, le ni ‘wɔɔle Kristo suɔmɔ’ lɛ kɛmɔ shi lɛ biɔ babaoo fe kasemɔ ni wɔɔkase nɔ ni Biblia lɛ kɛɔ yɛ ehe lɛ kɛkɛ.\n21 Hela wiemɔ ni atsɔɔ shishi akɛ “nyɛle” lɛ shishi ji ni ale “gbɛ ko kɛtsɔ niiashikpamɔi anɔ.” Kɛ́ wɔjie suɔmɔ kpo yɛ gbɛ ni Yesu fee lɛ lɛ nɔ—ni wɔkɛ wɔhe ha mɛi krokomɛi ni pɛsɛmkunya bɛ mli, ni wɔjɛ musuŋtsɔlɛ mli wɔtsu amɛhiamɔ nii ahe nii, ni wɔkɛ amɛhe ke amɛ kɛjɛ wɔtsuii amli lɛ—no lɛ wɔbaanyɛ wɔnu ehenumɔi lɛ ashishi jogbaŋŋ. Kɛtsɔ nɛkɛ gbɛ nɔ lɛ, wɔbaatsɔ niiashikpamɔ nɔ koni wɔle “Kristo suɔmɔ ni tá nilee fɛɛ nɔ lɛ.” Ni nyɛkahaa wɔhiɛ kpaa nɔ akɛ, babaoo ni wɔtsɔmɔɔ tamɔ Kristo lɛ, babaoo ni wɔbɛŋkɛɔ mɔ ni Yesu kase lɛ jogbaŋŋ, ni ji wɔsuɔmɔ Nyɔŋmɔ, Yehowa lɛ he gbagbalii ji no.\n^ kk. 11 Rabifoi amlai lɛ tsɔɔ akɛ esaaa akɛ mɔ ko bɛŋkɛɔ kpitiyelɔ ni ekɛ lɛ teŋ jɛkɛmɔ feɔ ninetalɔi ejwɛ (aaafee mitai 1.8). Shi kɛ́ kɔɔyɔɔ miitswa lɛ, esa akɛ kpitiyelɔ lɛ kɛ lɛ teŋ jɛkɛmɔ afee ninetalɔi 100 (aaafee mitai 45). Midrash Rabbah lɛ gbaa wɔ rabi ko ni tee ehe kɛjɛ kpitiyelɔi komɛi ahe kɛ mɔ kroko hu ni tswia kpitiyelɔi tɛi koni ekɛshwie amɛ kɛya lɛ he sane. No hewɔ lɛ, kpitiyelɔi le piŋmɔ ni yɔɔ kpoomɔ ni akpooɔ mɔ kɛ henumɔ ni yɔɔ nyɛ̃ ni anyɛ̃ɔ mɔ, ni asumɔɔɔ mɔ lɛ mli.\n^ kk. 16 Ájie Luka 23:34 lɛ klɛŋklɛŋ fã lɛ kɛjɛ blema niŋmaai komɛi amli. Shi kɛlɛ, akɛni anaa nɛkɛ wiemɔi nɛɛ yɛ niŋmaai krokomɛi ni yɔɔ hegbɛ lɛ amli hewɔ lɛ, akɛfata New World Translation kɛ shishitsɔɔmɔi babaoo he. Eka shi faŋŋ akɛ, no mli lɛ Yesu kɛ Roma asraafoi ni sɛŋ lɛ lɛ miiwie. No mli lɛ amɛleee nɔ ni amɛfeɔ lɛ, ni amɛleee mɔ ni Yesu ji diɛŋtsɛ. Eji anɔkwale akɛ jamɔ mli hiɛnyiɛlɔi ní wo nakai mɔgbee lɛ mli hewalɛ lɛ sa fɔbuu kojomɔ waa, ejaakɛ amɛhiɛ kã he ni amɛje gbɛ amɛfee nakai yɛ hetsɛ̃ hewɔ. Anyɛŋ akɛ amɛteŋ mɛi babaoo he eshai ake amɛ.—Yohane 11:45-53.\nMateo 9:35-38 Mɛɛ gbɛ ni sa kadimɔ waa nɔ Yesu jie musuŋtsɔlɛ kpo yɛ, ni mɛɛ hewalɛ esa akɛ enɛ aná yɛ wɔnɔ?\nYohane 13:34, 35 Mɛni hewɔ ehe hiaa ni wɔjie Kristo suɔmɔ lɛ kpo?\nRomabii 15:1-6 Te wɔɔfee tɛŋŋ wɔkase Kristo jwɛŋmɔ ni pɛsɛmkunya bɛ mli lɛ?\n2 Korintobii 5:14, 15 Esa akɛ hiɛsɔɔ ni wɔyɔɔ kɛha kpɔmɔ nɔ lɛ aná mɛɛ hewalɛ yɛ bɔ ni wɔkwɛɔ nii, otii ni mamɔ wɔhiɛ, kɛ wɔshihilɛ gbɛi anɔ?\nWɔyɛ henyɛlɔ ko ni baanyɛ aha hekɛafɔleshaa mumɔ ni wɔyɔɔ lɛ he ajɔ fiofio. Nikasemɔ nɛɛ baaha wɔna nakai henyɛlɔ lɛ kɛ bɔ ni wɔɔfee wɔkɛ Biblia lɛ atsu nii kɛwu wɔshi nakai henyɛlɔ lɛ.


Hehoo Lɛ—“Nɛkɛ Gbi Nɛɛ Atsɔ Kaimɔ Gbi Aha Nyɛ” | Nikasemɔ\n“Nɛkɛ gbi nɛɛ atsɔ kaimɔ gbi aha nyɛ, ni nyɛye lɛ gbi jurɔ nyɛha Yehowa.”—2 MOSE 12:14.\nBeni Israelbii lɛ yɔɔ Mizraim lɛ, mɛni abi ni amɛfee kɛsaa amɛhe kɛha klɛŋklɛŋ Hehoo lɛ?\nMɛɛ be Yesu kɛ bɔfoi lɛ ye naagbee Hehoo lɛ, ni mɛni tee nɔ sɛɛ mli yɛ nakai gbi lɛ nɔ?\nMɛɛ nibii ni he hiaa wɔbaanyɛ wɔkase kɛjɛ sane ni kɔɔ Hehoo lɛ he kɛ nɔ ni yɔɔ 2 Mose yitso 12-15 lɛ mli lɛ mli?\n1, 2. Mɛɛ gbi jurɔ esa akɛ ekã Kristofoi fɛɛ atsui nɔ waa, ni mɛni hewɔ?\nKƐ ONU wiemɔ ni ji gbi jurɔ lɛ, mɛɛ gbi jurɔ baa ojwɛŋmɔ mli? Kɛ́ obote gbalashihilɛ mli lɛ, ekolɛ obaakɛɛ akɛ, “wɔkpeemɔ gbi lɛ he gbi jurɔ.” Yɛ mɛi krokomɛi agbɛfaŋ lɛ, ekolɛ nɔ ni baaba amɛjwɛŋmɔŋ ji gbi ni amɛmaŋ ná heyeli lɛ he gbi jurɔ. Shi ani ole gbi jurɔ ko ni maŋ ko kɛ nɔ ni fe afii 3,500 eye?\n2 Gbi jurɔ ko yɛ nakai, no ji Hehoo lɛ. Eji gbi jurɔ ni Israelbii lɛ kɛkaiɔ gbi ni amɛye amɛhe kɛjɛ Mizraim nyɔŋyeli shishi lɛ. Esa akɛ gbi jurɔ nɛɛ akã bo hu otsui nɔ. Mɛni hewɔ? Ejaakɛ ekɔɔ nibii komɛi ni he hiaa waa yɛ oshihilɛ mli lɛ ahe. Ekolɛ lɛ obaakɛɛ akɛ: ‘Bɛ Hehoo lɛ, Yudafoi agbi jurɔ ni, shi mi lɛ Kristofonyo ji mi. Mɛni hewɔ esa akɛ masusu gbi jurɔ nɛɛ he?’ Hetoo lɛ yɛ sane ni aŋma yɛ 1 Korintobii 5:7 lɛ ni kɛɔ akɛ, “Agbe wɔ-Hehoo toobi ni ji Kristo lɛ” mli. Bɔni afee ni wɔnu anɔkwa sane nɛɛ shishi lɛ, esa akɛ wɔle Yudafoi lɛ a-Hehoo lɛ he sane, ni wɔkwɛ tsakpaa ni yɔɔ no kɛ famɔ ko ni akɛha Kristofoi fɛɛ lɛ mli.\nMƐNI HEWƆ ISRAELBII LƐ YE HEHOO LƐ?\n3, 4. Mɛni ba dani aye klɛŋklɛŋ Hehoo lɛ?\n3 Mɛi akpekpei ohai abɔ ni yɔɔ jeŋ fɛɛ ni jeee Yudafoi lɛ le nɔ ni ba dani aye klɛŋklɛŋ Hehoo lɛ he nɔ ko. Ekolɛ amɛkane yɛ Biblia lɛ mli yɛ 2 Mose lɛ mli, agba amɛ, loo amɛkwɛ sini ko ni kɔɔ he.\n4 Beni Israelbii lɛ kɛ afii babaoo ehi Mizraim akɛ nyɔji lɛ sɛɛ lɛ, Yehowa tsu Mose kɛ enyɛmi nuu Aaron kɛtee Farao ŋɔɔ koni amɛyakɛɛ lɛ ni eŋmɛɛ E-webii lɛ ahe. Nakai Mizraim nɔyelɔ henɔwolɔ lɛ eŋmɛɛɛ Israelbii lɛ ahe, no hewɔ lɛ, Yehowa kɛ haomɔi srɔtoi ni naa wala ba nakai maŋ lɛ nɔ. Naagbee lɛ, Nyɔŋmɔ kɛ haomɔ ni ji nyɔŋma nɔ ni ha kromɔbii fɛɛ ni yɔɔ Mizraim lɛ gboi lɛ ba amɛnɔ, ni no ha Farao ŋmɛɛ Israelbii lɛ ahe.—2 Mose 1:11; 3:9, 10; 5:1, 2; 11:1, 5.\n5. Mɛni abi ni Israelbii lɛ afee dani amɛye amɛhe kwraa? (Kwɛmɔ mfoniri ni yɔɔ nikasemɔ lɛ shishijee lɛ.)\n5 Shi mɛni ehe bahia ni Israelbii lɛ afee dani aŋmɛɛ amɛhe? Shihilɛ nɛɛ tee nɔ aaafee March naagbee gbɛ yɛ afi 1513 D.Ŋ.B., yɛ Hebribii lɛ anyɔɔŋ ni ji Abib, ni sɛɛ mli lɛ abatsɛ lɛ akɛ Nisan lɛ nɔ. * Nyɔŋmɔ kɛɛ Israelbii lɛ ni amɛbɔi amɛhe saamɔ yɛ Nisan 10 lɛ nɔ kɛha nɔ ko ni baaya nɔ yɛ Nisan 14 lɛ nɔ hulu shinyɔɔ mli. Mɛni hewɔ nifeemɔ lɛ baaya nɔ yɛ hulu shinyɔɔ mli lɛ? Ejaakɛ, Hebribii lɛ agbi lɛ jeɔ shishi beni hulu enyɔ shi ni egbeɔ naa enɔ jetsɛremɔ beni hulu enyɔ shi. Abi ni weku fɛɛ weku agbe too nuu (gwantɛŋ loo abotia), ni amɛkɛ elá lɛ adiki amɛshinaatsei lɛ kɛ yiteŋ nɔ lɛ he yɛ Nisan 14 lɛ nɔ. (2 Mose 12:3-7, 22, 23) Ni akɛɛ amɛ ni amɛshã too lɛ ni amɛkɛ aboloo akpiti kɛ baji komɛi aye. Nyɔŋmɔ bɔfo baakpa Mizraim shikpɔŋ lɛ nɔ fɛɛ, ni ebaagbe Mizraim kromɔbii fɛɛ, shi egbeŋ Israelbii ni baabo gbɛtsɔɔmɔ lɛ toi lɛ akromɔbii lɛ. No sɛɛ lɛ, Israelbii lɛ baaye amɛhe kwraa.—2 Mose 12:8-13, 29-32.\n6. Mɛni hewɔ esa akɛ Israelbii lɛ aye Hehoo lɛ daa afi lɛ?\n6 Enɛ ji nɔ ni tee nɔ, ni abi ni Israelbii lɛ akai gbi ni akpɔ̃ amɛ nɛɛ yɛ afii ni baanyiɛ sɛɛ lɛ fɛɛ amli. Nyɔŋmɔ kɛɛ amɛ akɛ: “Nɛkɛ gbi nɛɛ atsɔ kaimɔ gbi aha nyɛ, ni nyɛye lɛ gbi jurɔ nyɛha Yehowa nyɛ kɛ nyɛseshibii fɛɛ, ni etsɔ naanɔ akpɔ eha nyɛ.” Kɛ́ amɛye Hehoo lɛ yɛ Nisan 14 lɛ nɔ amɛtã lɛ, gbi ni nyiɛ sɛɛ lɛ nɔ nɔŋŋ lɛ, amɛbaasaa amɛkɛ gbii kpawo aye gbi jurɔ kroko ni atsɛɔ lɛ Akpiti Gbi Jurɔ lɛ. Nisan 14 lɛ ji gbi tuuntu ni ayeɔ Hehoo lɛ, shi anyɛɔ atsɛɔ gbii kpaanyɔ ni akɛyeɔ gbi jurɔ nɛɛ fɛɛ akɛ Hehoo. (2 Mose 12:14-17; Luka 22:1; Yoh. 18:28; 19:14) Hehoo lɛ ji gbii juji ni abi ni Hebribii lɛ aye daa afi lɛ ateŋ ekome.—2 Kron. 8:13.\n7. Mɛɛ nifeemɔ Yesu to shishi beni ekɛ esɛɛnyiɛlɔi lɛ ye naagbee Hehoo lɛ?\n7 Akɛni Yesu kɛ ebɔfoi lɛ ji Yudafoi hewɔ lɛ, amɛye Mose Mla lɛ nɔ, ni amɛye daa afi Hehoo lɛ eko. (Mat. 26:17-19) Yɛ naagbee nɔ ni Yesu kɛ esɛɛnyiɛlɔi lɛ ye lɛ shishi lɛ, eto nifeemɔ ko ni esa akɛ aye daa afi lɛ shishi, no ji Nuŋtsɔ lɛ Gbɛkɛ Niyenii lɛ. Shi mɛɛ gbi nɔ esa akɛ amɛye?\nMƐƐ GBI NƆ AYE NUŊTSƆ LƐ GBƐKƐ NIYENII LƐ?\n8. Mɛni ekolɛ mɛi komɛi baabi yɛ Hehoo lɛ kɛ Nuŋtsɔ lɛ Gbɛkɛ Niyenii lɛ he?\n8 Yesu kɛ gbɛtsɔɔmɔi ni tsɔɔ bɔ ni esa akɛ aye Nuŋtsɔ lɛ Gbɛkɛ Niyenii lɛ aha lɛ ha yɛ naagbee Hehoo ni ekɛ ebɔfoi lɛ ye lɛ sɛɛ nɔŋŋ. Enɛ tsɔɔ akɛ, gbi ni aye Hehoo lɛ, nakai gbi lɛ nɔŋŋ nɔ aye Nuŋtsɔ lɛ Gbɛkɛ Niyenii lɛ. Shi ekolɛ oyɔse akɛ, esoro gbi ni Yudafoi ni yɔɔ ŋmɛnɛ lɛ kɛyeɔ Hehoo lɛ yɛ gbi ni akɛkaiɔ Kristo gbele lɛ he. Mɛni hewɔ? Fãmɔ ni Nyɔŋmɔ kɛha Israelbii lɛ ni tsɔɔ be ni esa akɛ amɛje Hehoo gbi jurɔ lɛ yeli shishi lɛ baaye abua wɔ ni wɔna nɔ hewɔ. Beni Mose kɛɛ esa akɛ “Israel asafo muu lɛ agbegbee” tooi lɛ sɛɛ lɛ, etsɔɔ amɛ be tuuntu ni esa akɛ amɛgbegbee tooi lɛ yɛ Nisan 14 lɛ nɔ.—Nyɛkanea 2 Mose 12:5, 6.\n9. Taakɛ 2 Mose 12:6 lɛ tsɔɔ lɛ, mɛɛ be esa akɛ agbe Hehoo toobi lɛ? (Kwɛmɔ akrabatsa ni yitso ji “Mɛɛ Be yɛ Gbi lɛ Mli?” lɛ hu.)\n9 Wolo ko (The Pentateuch and Haftorahs) ni wieɔ Yudafoi lɛ ajamɔ he lɛ fee lɛ faŋŋ akɛ, 2 Mose 12:6 lɛ wie akɛ esa akɛ agbe too lɛ yɛ “gbɛkɛnaashi kɛ gbɛkɛ teŋ.” Biblia shishitsɔɔlɔi komɛi kɛ nakai wiemɔi lɛ nɔŋŋ tsu nii. Atsɔɔ shishi yɛ Biblia krokomɛi ni wɔ-Ga Bibliai lɛ hu fata he lɛ mli akɛ, “gbɛkɛnaashi.” Bibliai shishitsɔɔlɔi krokomɛi hu tsɔɔ shishi akɛ, “beni hulu enyɔ shi,” “beni je ebɔi namɔ,” loo “hulu shinyɔɔ beaŋ.” No hewɔ lɛ, esa akɛ agbe too lɛ yɛ Nisan 14 lɛ shishijee mli, ni ji be ni hulu enyɔ shi, shi duŋ woko lɛ.\n10. Mɛɛ be mɛi komɛi susuɔ akɛ agbe Hehoo toobi lɛ, shi mɛɛ sanebimɔ enɛ teɔ lɛ shi?\n10 Sɛɛ mli lɛ, Yudafoi komɛi susu akɛ ebaahe be dani abaanyɛ agbe tooi ni akɛba sɔlemɔwe lɛ fɛɛ. Enɛ hewɔ lɛ, amɛnu wiemɔ ni ji “gbɛkɛnaashi kɛ gbɛkɛ teŋ” ni akɛtsu nii yɛ 2 Mose 12:6 lɛ shishi akɛ, be ni Nisan 14 lɛ miiba naagbee, ni ji be ni hulu lɛ ebɔi shi nyɔɔ kɛyashi be ni hulu lɛ nyɔɔ shi kwraa lɛ. Shi kɛ́ nakai ji sane lɛ, belɛ mɛɛ be amɛyeɔ Hehoo niyenii lɛ mɔ? Woloŋlelɔ ko (Jonathan Klawans) kɛɛ akɛ: “Kɛ́ hulu lɛ nyɔ shi lɛ, belɛ gbi kroko eje shishi, no hewɔ lɛ, agbeɔ too lɛ yɛ gbi ni ji 14 lɛ nɔ moŋ, shi Hehoo lɛ kɛ niyeli lɛ jeɔ shishi yɛ gbi ni ji 15 lɛ nɔ, eyɛ mli akɛ awieko be nɛɛ he tɛ̃ɛ yɛ 2 Mose lɛ mli.” Ekɛfata he hu akɛ, nibii ni Yudafoi ajamɔŋ tsɔɔlɔi lɛ ŋmala lɛ etsɔɔɔ bɔ ni aye Hehoo lɛ aha dani afi 70 Ŋ.B., ni ji afi nɔ ni akpata sɔlemɔtsu lɛ hiɛ lɛ shɛ.—Wɔ ni wɔkpa emli wiemɔi lɛ ekomɛi afã.\n11. (a) Mɛni ba Yesu nɔ yɛ Hehoo gbi lɛ nɔ yɛ afi 33 Ŋ.B.? (b) Mɛni hewɔ atsɛ afi 33 Ŋ.B. Nisan 15 lɛ akɛ, Hejɔɔmɔ Gbi “wulu” lɛ? (Kwɛmɔ shishigbɛ niŋmaa lɛ.)\n11 Kɛ́ nakai lɛ, belɛ mɛɛ be aye Hehoo lɛ yɛ afi 33 Ŋ.B.? Yɛ Soo shwane, Nisan 13, beni be ni akɛbaagbe Hehoo toobi lɛ miihe ashɛ lɛ, Kristo kɛɛ Petro kɛ Yohane akɛ: “Nyɛyaa ni nyɛyasaa Hehoo niyenii lɛ nyɛtoa wɔ, koni wɔbaye.” (Luka 22:7, 8) Agbɛnɛ, “beni ŋmɛlɛtswaa lɛ shɛ” kɛha Hehoo niyenii lɛ yeli, ni ji nakai Soo lɛ nɔŋŋ gbɛkɛnaashi mli yɛ Nisan 14 lɛ nɔ lɛ, Yesu kɛ ebɔfoi lɛ ye Hehoo lɛ, ni no sɛɛ lɛ, eto Nuŋtsɔ lɛ Gbɛkɛ Niyenii lɛ shishi. (Luka 22:14, 15) Nakai gbi lɛ gbɛkɛ lɛ, amɔ lɛ ni ayaye esane. Enɔ jetsɛremɔ Sohaa, Nisan 14 lɛ, asɛŋ lɛ aaafee shwane ŋmɛlɛ nyɔŋma kɛ enyɔ mli, ni egbo nakai shwane lɛ nɔŋŋ. (Yoh. 19:14) No hewɔ lɛ, “agbe wɔ-Hehoo toobi ni ji Kristo lɛ” yɛ Nisan 14, ni ji gbi ni agbe Hehoo toobi lɛ nɔŋŋ nɔ. (1 Kor. 5:7; 11:23; Mat. 26:2) Afũ Yesu dani Nisan 15 lɛ je shishi. *—3 Mose 23:5-7; Luka 23:54.\nKAIMƆ KO NI OBAANYƐ OKASE NƆ KO KƐJƐ MLI\n12, 13. Mɛɛ gbɛ nɔ Israel gbekɛbii lɛ ná Hehoo lɛ he sɛɛ?\n12 Beni aye klɛŋklɛŋ Hehoo lɛ yɛ Mizraim lɛ, Nyɔŋmɔ fã Israelbii lɛ akɛ amɛye gbi jurɔ nɛɛ daa afi, “ní etsɔ naanɔ akpɔ” eha amɛ. Daa afi kɛ́ amɛmiiye Hehoo lɛ, gbekɛbii lɛ biɔ amɛfɔlɔi nɔ hewɔ ni amɛyeɔ nakai gbi jurɔ lɛ. (Nyɛkanea 2 Mose 12:24-27; 5 Mose 6:20-23) No hewɔ lɛ, Hehoo lɛ baatsɔ “kaimɔ” ni gbekɛbii po baanyɛ akase nɔ ko kɛjɛ mli.—2 Mose 12:14.\n13 Beni yinɔ yaa ni yinɔ baa lɛ, Israelbii lɛ tsɔɔ amɛbii lɛ nibii ni he hiaa yɛ Hehoo lɛ he. Nibii ni he hiaa nɛɛ ateŋ ekome ji akɛ, Yehowa baanyɛ ebu ejálɔi lɛ ahe. Gbekɛbii lɛ kase akɛ Yehowa ji mɔ ko ni yɔɔ diɛŋtsɛ, eji Nyɔŋmɔ ni hiɛ kã ni susuɔ ewebii ahe ni ebuɔ amɛhe. Eha ana enɛ faŋŋ beni ebu Israelbii lɛ akromɔbii lɛ ahe ni ebaa amɛyi “beni etswia Mizraimbii anii lɛ.”\n14. Mɛni fɔlɔi ni ji Kristofoi lɛ baanyɛ atsɔ sane ni kɔɔ Hehoo lɛ he lɛ nɔ amɛtsɔɔ amɛbii?\n14 Ŋmɛnɛ lɛ, afãko fɔlɔi ni ji Kristofoi lɛ akɛ amɛgba amɛbihii kɛ amɛbiyei Hehoo lɛ he sane daa afi. Shi ani nyɛ hu nyɛtsɔɔ nyɛbii lɛ akɛ Nyɔŋmɔ buɔ ewebii lɛ ahe, taakɛ blema Israelbii lɛ tsɔɔ amɛbii lɛ? Ani nyɛhaa amɛnaa akɛ nyɛheɔ nyɛyeɔ akɛ Yehowa yɛ lɛɛlɛŋ, ni ekã he eebu ewebii lɛ ahe lolo? (Lala 27:11; Yes. 12:2) Ani nyɛkɛ amɛ gbaa enɛɛmɛi ahe sane kɛ miishɛɛ aloo nyɛwieɔ tsaralaa oookɛɛ nyɛmiiha wiemɔ? Kɛ́ okɛ oweku lɛ susu saji nɛɛ ahe lɛ, ebaaye ebua amɛ ni amɛná hekɛnɔfɔɔ ni mli wa yɛ Yehowa mli.\nMɛni obaanyɛ otsɔɔ obii lɛ yɛ Hehoo lɛ he? (Kwɛmɔ kuku 14)\n15, 16. Mɛni sane ni kɔɔ Hehoo lɛ he kɛ nɔ ni yɔɔ 2 Mose yitso 12-15 lɛ tsɔɔ wɔ yɛ Yehowa he?\n15 Jeee nyɛmɔ ni Yehowa yɔɔ ni ekɛbuɔ ewebii ahe lɛ pɛ wɔkaseɔ kɛjɛɔ sane ni kɔɔ Hehoo lɛ he lɛ mli. Ekpɔ̃ Israelbii lɛ, kɛtsɔ jiemɔ ni ‘ejie amɛ kɛjɛ Mizraim’ lɛ nɔ. Bo lɛ susumɔ nɔ ni enɛ bi ni efee lɛ he okwɛ. Etsɔ atatu kɛ la kutuu nɔ etsɔɔ amɛ gbɛ. Ŋshɔ Tsuru lɛ mli gba enyɔ ni emamɔ shi tamɔ gbogbo yɛ amɛbɛku kɛ amɛnine jurɔ nɔ, ni amɛtsɔ shikpɔŋ gbiŋ nɔ kɛfo. Beni amɛfo shweshweeshwe lɛ, amɛna ni nui lɛ ekumɔ eshwie Mizraim ta lɛ nɔ. Kɛkɛ ni Israelbii ni akpɔ̃ amɛ lɛ wó amɛgbee nɔ amɛlá akɛ: “Mala maha Yehowa . . . Okpɔŋɔ kɛ enɔtalɔ lɛ etsirɛ amɛ eshwie ŋshɔŋ. Mihewalɛ kɛ lala ji Yehowa, ni etsɔ miyiwalaheremɔ.”—2 Mose 13:14, 21, 22; 15:1, 2; Lala 136:11-15.\n16 Kɛ́ oyɛ bii lɛ, ani ooye oobua amɛ ni amɛná hekɛnɔfɔɔ yɛ Yehowa mli akɛ Nyɔŋmɔ ko ni yɛ hewalɛ ni baakpɔ̃ ewebii lɛ? Ani amɛnaa akɛ oyɛ hekɛnɔfɔɔ yɛ Yehowa mli yɛ saji ni okɛ amɛ gbaa kɛ yiŋ srɔtoi ni okpɛɔ lɛ amli? Nyɛbaanyɛ nyɛsusu sane ni yɔɔ 2 Mose yitso 12-15 lɛ he yɛ nyɛ-Weku Jamɔ lɛ mli, ni nyɛwie gbɛ ni Yehowa tsɔ nɔ ekpɔ̃ ewebii lɛ he. Be kroko lɛ, nyɛbaanyɛ nyɛsusu gbɛ ni Yehowa tsɔ nɔ ekpɔ̃ ewebii lɛ he beni nyɛsusuɔ sane ni yɔɔ Bɔfoi lɛ Asaji 7:30-36 loo Daniel 3:16-18, 26-28 lɛ he lɛ. Hɛɛ, esa akɛ wɔ fɛɛ, gbekɛbii kɛ onukpai fɛɛ aná nɔmimaa akɛ, taakɛ Yehowa kpɔ̃ ewebii lɛ yɛ blema lɛ, ebaafee nakai nɔŋŋ wɔsɛɛ.—Nyɛkanea 1 Tesalonikabii 1:9, 10.\nNƆ NI ESA AKƐ WƆKAI\n17, 18. Mɛni hewɔ Yesu lá lɛ jara wa fe Hehoo toobi lɛ nɔ lɛ?\n17 Anɔkwa Kristofoi yeee Yudafoi a-Hehoo lɛ. Nakai gbijurɔyeli lɛ fata Mose Mla lɛ he, ni wɔbɛ Mla lɛ shishi. (Rom. 10:4; Kol. 2:13-16) Yɛ no najiaŋ lɛ, gbi jurɔ kroko yɛ ni wɔkɛshwɛɛɛ kwraa, no ji Nyɔŋmɔ Bi lɛ gbele lɛ kaimɔ lɛ. Shi nibii pii yɛ ni wɔbaanyɛ wɔkase kɛjɛ Hehoo ni ato shishi yɛ Mizraim lɛ mli.\n18 Toobi lɛ lá ni Israelbii lɛ kɛdiki amɛshinaatsei lɛ kɛ yiteŋ nɔ lɛ he lɛ ha ahere amɛkromɔbii lɛ ayiwala. Ŋmɛnɛ lɛ, wɔkɛ kooloi eshãaa afɔle wɔhaaa Nyɔŋmɔ yɛ Hehoo gbi lɛ loo gbi kroko nɔ. Shi afɔle kroko ko yɛ ni baa mɔ yi kɛyaa naanɔ. Bɔfo Paulo tsɔɔ mli akɛ, Yesu lá lɛ, ni ji “lá ní atsɔɔ ashwãa” lɛ ji nɔ ni haa Kristofoi ni afɔ amɛ mu lɛ náa hegbɛ akɛ amɛbaahi shi kɛya naanɔ yɛ ŋwɛi. Amɛji “kromɔbii ni aŋma amɛgbɛii yɛ ŋwɛi lɛ.” (Heb. 12:23, 24) Yesu lá lɛ nɔŋŋ ji nɔ ni haa tooi krokomɛi lɛ náa hegbɛ akɛ amɛbaahi shikpɔŋ nɛɛ nɔ kɛya naanɔ lɛ. Paulo ŋma akɛ: “Lɛ emli nɔŋŋ wɔná kpɔmɔ lɛ yɛ, ni ji nɔtɔmɔi afaa lɛ, yɛ elá lɛ hewɔ, yɛ eduromɔ falɛ lɛ naa,” ni esa akɛ wɔ fɛɛ wɔha shiwoo nɛɛ ahi wɔjwɛŋmɔ mli daa.—Efe. 1:7.\n19. Mɛɛ gbɛ nɔ bɔ ni atsu Hehoo toobi lɛ he nii aha lɛ wajeɔ hekɛnɔfɔɔ ni wɔyɔɔ yɛ gbalɛi amli lɛ?\n19 Beni Israelbii lɛ gbe toobi lɛ kɛha Hehoo niyenii lɛ, akɛɛ amɛ ni amɛkajwa ewui lɛ eko. (2 Mose 12:46; 4 Mose 9:11, 12) Ni “Nyɔŋmɔ toobi lɛ” ni bakpɔ̃ wɔ lɛ hu? (Yoh. 1:29) Asɛŋ lɛ yɛ ojotswalɔi enyɔ ateŋ. Yudafoi lɛ kɛɛ Pilato koni eha akumɔ mɛi ni asɛŋ amɛ lɛ awui. Enɛ baaha amɛgboi oya bɔni afee ni akashi amɛ yɛ sɛŋmɔtsei lɛ anɔ kɛyashi Nisan 15, ni ji Hejɔɔmɔ Gbi wulu lɛ. Asraafoi lɛ kumɔ ojotswalɔi enyɔ lɛ anaji, “shi beni amɛshɛ Yesu nɔ ní amɛna akɛ egbo momo lɛ, lɛ lɛ amɛkumɔɔɔ enaji.” (Yoh. 19:31-34) Enɛ kɛ nɔ ni afeɔ Hehoo toobi lɛ nyiɛ pɛpɛɛpɛ. No hewɔ lɛ, Hehoo toobi lɛ bafee afɔle ni Yesu shã yɛ Nisan 14 afi 33 Ŋ.B. lɛ “susuma kɛkɛ.” (Heb. 10:1) Kɛfata he lɛ, enɛ ha wiemɔi ni yɔɔ Lala 34:21 lɛ ba mli, ni esa akɛ enɛ awaje hekɛnɔfɔɔ ni wɔyɔɔ yɛ gbalɛi amli lɛ.\n20. Mɛɛ srɔtofeemɔ kome ko yɔɔ Hehoo lɛ kɛ Nuŋtsɔ lɛ Gbɛkɛ Niyenii lɛ teŋ?\n20 Shi srɔtofeemɔi komɛi yɛ Hehoo lɛ kɛ Nuŋtsɔ lɛ Gbɛkɛ Niyenii lɛ teŋ. Ni nomɛi haa wɔnaa akɛ Hehoo ni abi ni Yudafoi lɛ akai daa afi lɛ efeee Kristo gbele lɛ ni ekɛɛ esɛɛnyiɛlɔi lɛ akai lɛ he mfoniri. Beni Israelbii lɛ yɔɔ Mizraim lɛ, amɛye toobi lɛ shi amɛnuuu elá lɛ. Ni srɔtofeemɔ yɛ no kɛ nɔ ni Yesu kɛɛ esɛɛnyiɛlɔi lɛ afee lɛ teŋ. Ekɛɛ esa akɛ mɛi ni baaye nɔ “yɛ Nyɔŋmɔ maŋtsɛyeli lɛ mli” lɛ aye aboloo ni amɛnu wein ni damɔ shi kɛha egbɔmɔtso kɛ elá lɛ eko. Wɔbaasusu enɛ he jogbaŋŋ yɛ nikasemɔ ni nyiɛ sɛɛ lɛ mli.—Mar. 14:22-25.\n21. Mɛni hewɔ ehe hiaa waa ni wɔkase Hehoo lɛ he nii lɛ?\n21 Fɛɛ sɛɛ lɛ, ŋwanejee ko bɛ he akɛ Hehoo lɛ ji nifeemɔ ko ni he hiaa waa yɛ Israelbii lɛ ayinɔsane mli, ni wɔteŋ mɔ fɛɛ mɔ baanyɛ akase nibii babaoo kɛjɛ mli. No hewɔ lɛ, eyɛ mli akɛ Yudafoi lɛ ji mɛi ni esa akɛ ‘amɛkai’ Hehoo lɛ shi jeee Kristofoi moŋ, shi esa akɛ wɔ, ni ji Kristofoi lɛ, wɔle ehe saji bɔni afee ni wɔnyɛ wɔkase nibii babaoo kɛjɛ mli, ejaakɛ ‘ŋmalɛ fɛɛ ŋmalɛ jɛ Nyɔŋmɔ Mumɔ lɛŋ.’—2 Tim. 3:16.\n^ kk. 5 Atsɛɔ Hebribii lɛ a-klɛŋklɛŋ nyɔɔŋ lɛ akɛ Abib, shi beni amɛjɛ nomŋɔɔ mli yɛ Babilon amɛba lɛ, amɛtsɛ lɛ Nisan. Yɛ nikasemɔ nɛɛ mli lɛ, wɔkɛ Nisan baatsu nii.\n^ kk. 11 Gbi fɛɛ gbi ni abaaye Hehoo lɛ, gbi ni nyiɛ sɛɛ ni ji Nisan 15 lɛ ji gbii ni akɛyeɔ Akpiti Gbi Jurɔ lɛ klɛŋklɛŋ gbi, ni nɛkɛ gbi nɛɛ ji hejɔɔmɔ gbi, ekɔɔɔ he eko gbi nɔ ni ebaagbee. Shi yɛ afi 33 Ŋ.B. lɛ, Nisan 15 lɛ yagbee gbi ni akɛyeɔ daa otsi Hejɔɔmɔ Gbi, ni ji Hɔɔ lɛ nɔ. Akɛni Hejɔɔmɔ gbii enyɔ lɛ fɛɛ yagbee gbi kome nɔ hewɔ lɛ, eji Hejɔɔmɔ Gbi “wulu.”—Nyɛkanea Yohane 19:31, 42.\nMƐƐ BE YƐ GBI LƐ MLI?\nNuu ko ni atsɛɔ lɛ Marcus Kalisch (afi 1828-1885) lɛ ŋma akɛ: “Ebn Ezra [Yudafoi ajamɔŋ tsɔɔlɔ ko ni afɔ lɛ yɛ Spain, afi 1092-1167] hu gbala nɛkɛ sane nɛɛ nɔŋŋ mli akɛ: ‘Wɔyɛ jenamɔi srɔtoi enyɔ; klɛŋklɛŋ nɔ lɛ ji be ni hulu lɛ nyɔɔ shi . . . ni nɔ ni ji enyɔ lɛ ji be ni duŋ woɔ yɛ atatui lɛ amli lɛ; ni aaafee ŋmɛlɛtswaa kome kɛ minitii nyɔŋmai enyɔ kã bei enyɔ nɛɛ fɛɛ teŋ;’ ni Karaitebii kɛ Samariabii fɛɛ kɛ niiamlitsɔɔmɔ ni jwɛŋmɔ yɔɔ mli fe fɛɛ nɛɛ nɔŋŋ tsuɔ nii, ni mɛi babaoo hu nyiɛɔ sɛɛ.” Susumɔ ni ahiɛ akɛ agbe toobi lɛ yɛ Nisan 14 shishijee gbɛ lɛ kɛ gbɛtsɔɔmɔ ni akɛha Israelbii lɛ yɛ 5 Mose 16:6 lɛ akɛ, amɛgbe “hehoo lɛ yɛ, gbɛkɛnaashi, beni hulu yanyɔɔ shi lɛ, beyinɔ ní [amɛje] Mizraim lɛ” kpãa gbee.—2 Mose 30:8; 4 Mose 9:3-5, 11.\nKɛmaje Mɔ Ko Kɛmaje Mɔ Ko “Nɛkɛ Gbi Nɛɛ Atsɔ Kaimɔ Gbi Aha Nyɛ”


Luka 24 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nNɔ Ni Luka Ŋma 24:1-53\nAtee Yesu shi (1-12)\nGbɛfãa kɛmiiya Emao (13-35)\nYesu jie ehe kpo etsɔɔ kaselɔi lɛ (36-49)\nYesu kwɔ kɛtee ŋwɛi (50-53)\n24 Shi otsi lɛ mli klɛŋklɛŋ gbi lɛ nɔ lɛ, amɛba gbonyobu* lɛ he leebi maŋkpa, ni amɛkɛ tsofai ni jeɔ ŋma ni amɛsaa amɛto lɛ ba.+ 2 Shi amɛna akɛ akoklo tɛ lɛ kɛje gbonyobu* lɛ naa,+ 3 ni be ni amɛbote mli lɛ, amɛnaaa Nuŋtsɔ Yesu gbonyo lɛ.+ 4 Be ni amɛhiɛ efee amɛ yaa yɛ enɛ he lɛ, naa! hii enyɔ ni wo atadei ni kpɛlɛɔ badamɔ amɛmasɛi. 5 Gbeyei mɔmɔ yei lɛ, ni amɛmamɔ amɛhiɛ shi, ni no hewɔ lɛ, hii lɛ kɛɛ amɛ akɛ: “Mɛni hewɔ nyɛtaoɔ mɔ ni hiɛ kã lɛ yɛ gbohii ateŋ lɛ?+ 6 Ebɛ biɛ, shi moŋ atee lɛ shi. Nyɛkaia nɔ ni ekɛɛ nyɛ be ni eyɔɔ Galilea lolo lɛ, 7 akɛ esa akɛ akɛ gbɔmɔ Bi lɛ awo eshafeelɔi adɛŋ ni agbe lɛ yɛ tso jaŋŋ nɔ ni gbi ni ji etɛ lɛ nɔ lɛ ete shi.”+ 8 Kɛkɛ ni amɛkai ewiemɔi lɛ,+ 9 ni amɛku amɛsɛɛ kɛjɛ gbonyobu* lɛ naa ni amɛbagba nibii nɛɛ fɛɛ amɛtsɔɔ Mɛi Nyɔŋma Kɛ Ekome lɛ kɛ mɛi ni eshwɛ lɛ fɛɛ.+ 10 Amɛji Maria Magdalena, kɛ Yohana, kɛ Yakobo nyɛ Maria. Agbɛnɛ hu, yei ni eshwɛ ni fata amɛhe lɛ bagba bɔfoi lɛ nibii nɛɛ. 11 Shi wiemɔi nɛɛ fee tamɔ wiemɔi foji kɛhã amɛ, ni amɛheee yei lɛ amɛyeee. 12 Shi Petro te shi ni esha foi kɛtee gbonyobu* lɛ he, ni be ni edɔ emli ekwɛ lɛ, ena klalai lɛ pɛ. No hewɔ lɛ, eyiŋ etee ni enaa kpɛ ehe yɛ nɔ ni eba lɛ hewɔ. 13 Shi naa! nakai gbi lɛ nɔ nɔŋŋ lɛ, amɛteŋ mɛi enyɔ yi mli kɛmiiya akrowa ko ni atsɛɔ lɛ Emao ni kɛ Yerusalem jekɛmɔ aaafee mailii* kpawo* lɛ mli, 14 ni amɛmiigba nibii ni eba nɛɛ fɛɛ ahe sane yɛ amɛteŋ. 15 Agbɛnɛ, be ni amɛmiigba sane ni amɛmiisusu nibii nɛɛ ahe lɛ, Yesu diɛŋtsɛ tsi ebɛŋkɛ ni ekɛ amɛ bɔi nyiɛmɔ, 16 shi amɛyooo lɛ.+ 17 Ekɛɛ amɛ akɛ: “Mɛɛ saji nyɛsusuɔ he waa yɛ nyɛteŋ yɛ gbɛ lɛ nɔ lɛ?” Ni amɛwa amɛdamɔ shi kɛ amɛhiɛ mɔbɔmɔbɔ. 18 Amɛteŋ mɔ kome ni atsɛɔ lɛ Kleopa lɛ hã lɛ hetoo ekɛɛ: “Ani gbɔ ji bo ni okome ohɔ he ko banee yɛ Yerusalem ni oleee* nibii ni etee nɔ yɛ jɛmɛ yɛ gbii nɛɛ amli lɛ?” 19 Ebi amɛ akɛ: “Mɛɛ nibii?” Amɛkɛɛ lɛ akɛ: “Nibii ni kɔɔ Yesu, Nazaretnyo+ lɛ ni batsɔ gbalɔ ni yɔɔ hewalɛ yɛ nifeemɔ kɛ wiemɔ mli yɛ Nyɔŋmɔ kɛ maŋbii lɛ fɛɛ ahiɛ lɛ he lɛ;+ 20 kɛ bɔ ni wɔsɔfoi hiɛnaanɔbii lɛ kɛ wɔnɔyelɔi lɛ kɛ lɛ hã ni abu lɛ gbele fɔ,+ ni akala lɛ akpɛtɛ tso jaŋŋ he lɛ. 21 Shi no mli lɛ wɔhiɛ kã nɔ akɛ nuu nɛɛ ji mɔ ni ato akɛ ebaakpɔ̃ Israel lɛ.+ Hɛɛ, ni enɛɛmɛi fɛɛ sɛɛ lɛ, ŋmɛnɛ ji gbi etɛ ni nibii nɛɛ ba. 22 Agbɛnɛ hu, yei komɛi ni jɛ wɔteŋ lɛ hu hã wɔnaa kpɛ wɔhe, ejaakɛ amɛtee gbonyobu*+ lɛ he mra mli 23 ni be ni amɛyanaaa egbonyo lɛ, amɛbakɛɛ akɛ ŋwɛibɔfoi hu jie amɛhe kpo tsɔɔ amɛ, ni amɛkɛɛ akɛ ehiɛ kã. 24 Kɛkɛ ni mɛi ni kɛ wɔ yɔɔ lɛ ateŋ mɛi komɛi tee gbonyobu*+ lɛ he, ni amɛyana akɛ nɔ ni yei lɛ kɛɛ lɛ, nakai nɔŋŋ ni, shi amɛnaaa lɛ.” 25 No hewɔ lɛ, ekɛɛ amɛ akɛ: “Nyɛ mɛi ni nyɛbɛ jwɛŋmɔ ni nyɛyɔɔ shɔ̃ɔ yɛ nyɛtsui mli akɛ nyɛaahe nibii fɛɛ ni gbalɔi lɛ wie lɛ nyɛye! 26 Ani jeee sa esa akɛ Kristo lɛ ana nɔ nɛɛ+ ni ebote enunyam lɛ mli?”+ 27 Ni eje shishi kɛjɛ Mose kɛ Gbalɔi lɛ fɛɛ anɔ,+ ni etsɔɔ amɛ nibii ni kɔɔ lɛ diɛŋtsɛ ehe ni yɔɔ ŋmalɛi lɛ fɛɛ amli lɛ ashishi. 28 Naagbee lɛ, amɛbɛŋkɛ akrowa ni amɛyaa mli lɛ, ni efee tamɔ nɔ ni eetsa nɔ kɛmiiya ehiɛgbɛ. 29 Shi amɛnyɛ enɔ koni ekɛ amɛ ahi shi, amɛkɛɛ: “Okɛ wɔ ahi shi ejaakɛ je miina ni gbi lɛ miihe aba naagbee.” Kɛkɛ ni etee mli ni ekɛ amɛ yahi shi. 30 Ni be ni ekɛ amɛ tara shi amɛyeɔ nii* lɛ, ekɔ blodo lɛ, ni ejɔɔ nɔ, ni ekumɔ mli, ni ekɛhã amɛ.+ 31 Kɛkɛ ni amɛhiŋmɛii gbele, ni amɛyoo lɛ; shi elaaje yɛ amɛhiɛ.+ 32 Ni amɛkɛɛkɛɛ amɛhe akɛ: “Ani wɔtsuii ahe edɔɔɔ la be ni ekɛ wɔ wieɔ yɛ gbɛ lɛ nɔ, ni egbeleɔ ŋmalɛi lɛ anaa* etsɔɔ wɔ lɛ?” 33 Ni nakai ŋmɛlɛtswaa lɛ nɔ nɔŋŋ lɛ, amɛte shi ni amɛku amɛsɛɛ kɛtee Yerusalem, ni amɛyana Mɛi Nyɔŋma Kɛ Ekome lɛ kɛ mɛi ni kɛ amɛ ekpe kutuu lɛ, 34 ni mɛi ni ekpe kutuu lɛ kɛɛ: “Eji anɔkwale akɛ atee Nuŋtsɔ lɛ shi, ni ejie ehe kpo etsɔɔ Simon!”+ 35 Ni amɛ hu amɛgba nibii ni tee nɔ yɛ gbɛ lɛ nɔ lɛ kɛ bɔ ni fee ni amɛyoo lɛ yɛ blodo lɛ kuumɔ lɛ mli lɛ.+ 36 Be ni amɛwieɔ nibii nɛɛ ahe lɛ, lɛ diɛŋtsɛ ebadamɔ amɛteŋ ni ekɛɛ amɛ akɛ: “Toiŋjɔlɛ ahã nyɛ.”+ 37 Shi akɛni amɛtsui efã ni gbeyei emɔmɔ amɛ hewɔ lɛ, amɛsusu akɛ amɛmiina mumɔ ko. 38 No hewɔ lɛ, ekɛɛ amɛ akɛ: “Mɛni hewɔ nyɛhao, ni mɛni hewɔ nyɛyiŋ feɔ* nyɛ kɔshikɔshi? 39 Nyɛkwɛa miniji kɛ minaji, ejaakɛ mi diɛŋtsɛ ni; nyɛtaa mihe nyɛkwɛa, ejaakɛ mumɔ ko bɛ heloo kɛ wui tamɔ bɔ ni nyɛnaa akɛ miyɔɔ nɛɛ.” 40 Ni be ni ewie enɛ lɛ, ekɛ eniji kɛ enaji tsɔɔ amɛ. 41 Shi be ni amɛheee amɛyeee lolo yɛ amɛmii ni eshɛ amɛhe kɛ amɛnaa ni ekpɛ amɛhe sɔŋŋ hewɔ lɛ, ekɛɛ amɛ akɛ: “Ani nyɛyɛ nɔ ko ni ayeɔ yɛ biɛ?” 42 No hewɔ lɛ, amɛhã lɛ ŋshɔŋ loo fã ko ni ashã, 43 ni ehe ni eye yɛ amɛhiɛ. 44 Kɛkɛ ni ekɛɛ amɛ akɛ: “Enɛɛmɛi ji miwiemɔi ni mikɛ nyɛ wie be ni mikɛ nyɛ yɔɔ lolo lɛ,+ akɛ esa akɛ nibii fɛɛ ni aŋma yɛ mihe yɛ Mose Mla lɛ kɛ Gbalɔi lɛ kɛ Lalai lɛ amli lɛ aba mli.”+ 45 Kɛkɛ ni egbele amɛjwɛŋmɔ naa jogbaŋŋ koni amɛnu ŋmalɛi lɛ ashishi,+ 46 ni ekɛɛ amɛ akɛ, “Nɛkɛ ji nɔ ni aŋma: akɛ Kristo lɛ baana nɔ, ni ebaate shi kɛjɛ gbohii ateŋ yɛ gbi ni ji etɛ lɛ nɔ,+ 47 ni egbɛ́i mli abaashiɛ tsuitsakemɔ ni baahã akɛ eshai ake yɛ,+ yɛ jeŋmaji lɛ fɛɛ amli+—abaaje shishi kɛjɛ Yerusalem.+ 48 Nyɛbaafee nibii nɛɛ ahe odasefoi.+ 49 Ni naa! miitsu nɔ ni mi-Tsɛ wo he shi lɛ kɛmiiba nyɛnɔ. Shi nyɛ lɛ, nyɛhia maŋ lɛ mli kɛyashi abaajɛ ŋwɛi awula nyɛ kɛ hewalɛ.”+ 50 Kɛkɛ ni enyiɛ amɛhiɛ kɛje kpo kɛtee Betania tɔ̃ɔ ni ehole eniji anɔ ni ejɔɔ amɛ. 51 Be ni ejɔɔ amɛ lɛ, agbála ekɛ amɛ teŋ ni awó lɛ kɛtee ŋwɛi.+ 52 Ni amɛkoto lɛ, ni amɛku amɛsɛɛ amɛtee Yerusalem kɛ miishɛɛ babaoo.+ 53 Ni amɛyɛ sɔlemɔ shĩa lɛ daa nɛɛ, ni amɛjieɔ Nyɔŋmɔ yi.+\n^ Loo “shitoi.”\n^ Aaafee kilomitai 11. Greek sht. ŋm., “stadioi 60.” Stadio kome feɔ mitai 185 (nanetalɔi 606. 95).\n^ Shishitsɔɔmɔi komɛi kɛɔ akɛ, “Ani okome pɛ ji gbɔ yɛ Yerusalem ni leee.”\n^ Loo “be ni ekɛ amɛ tara okpɔlɔ lɛ he.”\n^ Loo “egbalaa ŋmalɛi lɛ amli faŋŋ.”\n^ Loo “nyɛtsuii amli feɔ.”


Ō Kɛla Ɔwɛ Nɛ A Gē Kɛla A | Ō Jé Ɔkpá mla Ō Nwu Ācɛ Ɛlā\nOKLƆCƐ ƆMƐ 2\nŌ Kɛla Ɔwɛ Nɛ A Gē Kɛla A\n2 Ācɛ Ukɔ́rīnti 2:17\nƆDĀ NƐ A CIKA Ō YA: Kɛla ŋma ɔtu ɔwɛ nɛ a gē kɛla a.\nLɛ ɔkɔ gba ku a klla lɛ otutu ya lɔɔlɔhi. Gbɔɔkɔ lɛ Ɔwɔico kóō ta uwɔ abɔ ku ɔtu ku uwɔ kóō kwu ɛlā nɛ a gáā ka a ikɔkɔ nɛ a géē lɛ ɔtu ku uwɔ kwu ufi nōo yɔ i ya uwɔ a. Ɛyi ɛlā nɛ a gáā ka a cika ō ta uwɔ eyī peee. A hii ka ɛjɛɛji ɛlā néē ta ipu ɔkpá a yiili ŋ, amáŋ ɛyi ɛlā nɛ a jé ŋma ipu ɔkpá a nɛ a gáā ka a.\nƆdaŋ ku a miya ō jé ɛga ku Ubáyíbu duuma, amāŋ ɔkpá ɔhá, lɛ ɛga ɔɔma tutu lɔɔlɔhi, o ya ɛɛ ku a jé ɔ mɛɛlɛ. Ɔdaŋ ku a yɔ i kɛla lɛyikwu ɔdā nɛ ɔcɛ ka, jé ɔ bɛɛka ɔcɛ ɔɔma yɔ i kɛla a, amáŋ, a hii ya ɔ fiyɛ ɔfu ŋ.\nKɛla ŋma ɔtu. Gbɛla lɛyikwu ɔdā nōo ya nɛ ācɛ nōo yɔ i jahɔ gā uwɔ a cɛgbá ō po ɛlā ɔɔma a. Cɛɛ ɛgɛ nɛ a hayi a, ɔwɛ nɛ a gē ya abɔ a mla ɛgɛ nɛ a gē ya eyī ku uwɔ a géē mafu ku ɛlā a ŋma ɔtu ku uwɔ.\nA hii gbɛla ka ō kɛla ɔwɛ nɛ a gē kɛla a wɛ ɔdā ekponu mla ō bi ɛlā ku uwɔ le hiija ŋ. Ya kéē lɛ ojilima ce ɛlā nɛ a yɔ i ka a, ŋma lɛ ō kɛla nōo teyi peee mla ɛlā nōo le kpaakpa.\nMá ācɛ nɛ a yɔ i kɛla lɛ uwa a. Ɔdaŋ kóō wɛ ɔdobɔbi ɛga nɛ a lā a ŋ, bēē má eyī ku ācɛ nɛ a yɔ i kɛla lɛ uwa a. Eko nɛ a yɔ i ya ɛlā ō ka tɛɛcɛ ku uwɔ, ikɔkɔ nɛ a géē yɔ i má ɛjɛɛji ɛwa a tɔha a, eyeeye ku ācɛ nɛ a yɔ i kɛla lɛ uwa a nɛ a cika ō má eyī a.\nŌ Jé Ɔkpá mla Ō Nwu Ācɛ Ɛlā—Ō Kɛla Ɔwɛ Nɛ A Gē Kɛla A


Mawu Nike Ní Nɛ Pe Kulaa Nɛ Ji Kpɔmi Nɔ́ ɔ—Nɔ́ He Je Nɛ E He Hia Wawɛɛ\nKANE NGƐ Acholi Afrikaans Albanian Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Bulgarian Cakchiquel (Central) Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Digor Drehu Dutch Efik English Estonian Ewe Fijian Finnish Fon French Ga Garifuna Georgian German Greek Guarani Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lhukonzo Lingala Lithuanian Lomwe Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Mauritian Creole Maya Mazatec (Huautla) Mbunda Mongolian Moore Myanmar Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Romanian Runyankore Russian Rutoro Samoan Sango Saramaccan Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spania Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tongan Tshiluba Tshwa Tsonga Turkish Twi Tzeltal Tzotzil Ukrainian Umbundu Urdu Urhobo Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\nMawu Nike Ní Nɛ Pe Kulaa a—Mɛni He Je Nɛ E He Hia Wawɛɛ ɔ?\nMɛni lɛ haa nɛ o bua jɔɔ nike ní ko he wawɛɛ? Eko ɔ, ngɛ níhi eywiɛ nɛ nyɛɛ se nɛ ɔmɛ a he je: (1) nɔ nɛ ke mo nɔ́ ɔ, (2) nɔ́ he je nɛ e ke mo nɔ́ ɔ, (3) bɔ nɛ nike ní ɔ he jua wa ha nɔ ɔ ha loko e kɛ ha mo, kɛ (4) bɔ nɛ o ná nike ní ɔ he se ha. Ke wa susu níhi eywiɛ nɛ ɔmɛ a he ɔ, e maa ye bua wɔ nɛ wa bua maa jɔ kpɔmi nɔ́ ɔ nɛ ji Mawu nike ní nɛ pe kulaa a he saminya.\nMƐNƆ LƐ HA NIKE NÍ Ɔ?\nEko ɔ o bua jɔ nike ní ko he wawɛɛ ejakaa nɔ ko nɛ o buu lɛ aloo e ngɛ blɔ nya ngua ko lɛ ke mo nɔ́ ɔ. Nike ní komɛ hu ngɛ nɛ a he jua wɛ tsɔ, se wa bua jɔ a he saminya ejakaa wa weku no ko nɛ wa suɔ lɛ loo wa huɛ kpakpa ko lɛ ha wɔ. Ja nɛ e ba ngɛ Jordan kɛ Russell nɛ wa tu a he munyu kɛ sɛ hlami ɔ a blɔ fami. Kɛ sane nɛ ɔ kɔ nike ní nɛ ji kpɔmi nɔ́ ɔ he ha kɛɛ?\nKekleekle ɔ, Baiblo ɔ de ke, ‘Mawu tsɔ e Bi kake too ɔ kɛ ba je ɔ mi, konɛ kɛ gu e Bi ɔ nɔ ɔ, wa ná wami.’ (1 Yohane 4:9) Anɔkuale munyu nɛ ɔ haa nɛ wa bua jɔɔ nike ní ɔ he saminya. Nɔ ko be nɛ e nɔ kuɔ pe Mawu. La polɔ ɔ tu Mawu he munyu ke: “Mo nɛ o biɛ ji Yehowa a, mo pɛ lɛ o Nɔ Kuɔ Pe Kulaa ngɛ zugba a nɔ tsuo.” (La 83:18, NW) Nɔ ko nɔ ko be nɛ e nɔ kuɔ pe jã.\nEnyɔne ɔ, Mawu ji “wa Tsɛ.” (Yesaya 63:16) Ngɛ mɛni blɔ nɔ? Lɛ ji nɔ nɛ ha wɔ wami. Jehanɛ hu, e hyɛɛ wa nɔ kaa bɔ nɛ tsɛ nɛ ngɛ suɔmi hyɛɛ e bimɛ a nɔ ɔ. Benɛ Mawu ngɛ e we bi nɛ a hi si blema a a he munyu tue ɔ, e de ke: “Israel, mo ji ye bi nɛ i suɔ saminya; mo ji bi nɛ i suɔ pe bimɛ ɔmɛ tsuo. . . . Ye hɛ ja a ngɛ o he, lɔ ɔ he ɔ, ma na mo mɔbɔ kɛ̃.” (Yeremia 31:20) Mwɔnɛ ɔ hu, Mawu susuɔ e sɔmɔli a he jã nɔuu. Lɛ nɛ e Bɔ wɔ, jehanɛ ɔ hu, e ji wa Tsɛ nɛ yeɔ anɔkuale kɛ wa Huɛ hulɔ. Ke nɔ ko kaa jã ke mo nɔ́ ko ɔ, anɛ o bua be nike ní ɔ he jɔe lo?\nMƐNI HE JE NƐ E KƐ NIKE NÍ Ɔ HA?\nKe nɔ ko je e tsui mi kɛ ke wɔ nɔ́ ko ɔ, wa bua jɔɔ nike ní ɔ he wawɛɛ pe nɛ e kɛ mi mi gbigblimi maa pee jã. Nɔ nɛ haa nɔ nɔ́ faa a hyɛ we blɔ kaa nihi maa ke lɛ nɔ́ kɛ to nane mi.\nMawu ngɔ e Bi ɔ kɛ ha ngɛ wa he ejakaa e suɔ wɔ. Baiblo ɔ de ke: “Blɔ nɔ nɛ Mawu gu kɛ je e suɔmi ɔ kpo kɛ tsɔɔ wɔ ji nɛ ɔ nɛ; e tsɔ e Bi kake too ɔ kɛ ba je ɔ mi.” Mɛni he je? “Konɛ kɛ gu e Bi ɔ nɔ ɔ, wa ná wami.” (1 Yohane 4:9) Anɛ e ji Mawu blɔ nya ní tsumi kaa doo ɔ, e pee jã lo? Dɛbi! ‘Kpɔmi nɔ́ ɔ nɛ Kristo Yesu ha’ a ji Mawu “dloomi” ɔ he odase.—Roma Bi 3:24.\nMɛni he je nɛ Mawu nike ní nɛ ɔ ji “dloomi” ɔ? Baiblo ɔ de ke: “Suɔmi kpetekpleenyɛ nɛ Mawu je kpo ji nɛ ɔ nɛ, kaa be nɛ wa ji yayami peeli ɔ, jamɛ a be ɔ Kristo ba gbo ngɛ wa he.” (Roma Bi 5:8) Mawu je suɔmi kpetekpleenyɛ kpo kɛ tsɔɔ wɔ nɛ wa ji yayami peeli nɛ wa ní ngɛ mɔbɔ ɔ. Jinɛ wa sɛ nihi nɛ a ko kpɔ mɛ, pohu wa be nyɛe maa to Mawu nane mi hulɔ. Mawu nike ní nɛ ɔ ji suɔmi nɛ se be nɛ e je kpo kɛ tsɔɔ wɔ.\nBƆ NƐ NIKE NÍ Ɔ HE JUA WA HA NƆ Ɔ HA LOKO E KƐ HA\nKe nɔ ko ke mo nɔ́ ko, nɛ o yɔse kaa jamɛ a nɔ́ ɔ he hia nɔ ɔ wawɛɛ loko e kɛ ha mo ɔ, e haa nɛ o bua jɔɔ nike ní ɔ he saminya. Jehanɛ hu, ke nɔ́ ko he jua wa ha nɔ ko se e je e tsui mi nɛ e kɛ ke mo ɔ, o fiɛ we he kulaa.\nMawu “ngɔ e Bi kake ɔ ngɔ ha.” (Yohane 3:16) Lɛ ji e bi nɛ e kplɛɛ we e he nɔ kulaa. Yesu piɛɛ Mawu he kɛ tsu ní jeha babauu kɛ bɔ je ɔ, nɛ Mawu ‘bua jɔ e he wawɛɛ.’ (Abɛ 8:30) Yesu ji Mawu “bi nɛ e suɔ lɛ saminya” kɛ “Mawu nɛ a nɛ́ lɛ ɔ subai nɛ a naa.” (Kolose Bi 1:13-15) Ngɛ anɔkuale mi ɔ, kake peemi nɛ ngɛ Mawu kɛ Yesu a kpɛti ɔ mi wa wawɛɛ.\nSe ngɛ lɔ ɔ tsuo se ɔ, Mawu ‘nɛ lɛ nitsɛ e Bi ɔ po mɔbɔ.’ (Roma Bi 8:32) Yehowa ngɔ nɔ́ nɛ e he hia lɛ pe kulaa kɛ ke wɔ. Nike ní nɛ ɔ he jua wa ha Yehowa pe nike ní kpahi tsuo nɛ e kɛ ha wɔ.\nBƆ NƐ O NÁ HE SE HA\nWa naa nike ní komɛ kaa a he jua wa wawɛɛ ke a tsu wa hiami níhi a he ní ha wɔ. Kaa nɔ hyɛmi nɔ́ ɔ, ngɔɔ lɛ kaa o be he wami nɛ o miɔ nɛ o ma gbo. O be sika nɛ o kɛ maa wo hiɔ tsami ɔ he hiɔ hulɔ. Kɛkɛ nɛ nɔ ko je e tsui mi nɛ e wo hiɔ ɔ ha mo nɛ o ná tsami. Anɛ o bua be jɔe lo? Niinɛ, enɛ ɔ ji nike ní nɛ e he jua wa saminya!\n‘Kaa bɔ nɛ nihi tsuo ngɛ Adam mi gboɔ ɔ, jã nɔuu kɛ̃ a ma ha nɛ nihi tsuo maa hi wami mi ngɛ Kristo mi.’ (1 Korinto Bi 15:22) Wa ji Adam sisi bimɛ, lɔ ɔ he ɔ, wɔ tsuo wa “gboɔ.” Wa be nyɛe maa tu hiɔ kɛ gbenɔ nya fo. Wa ji yayami peeli, lɔ ɔ he ɔ, wa nyɛ we nɛ wa dla waa kɛ Mawu wa kpɛti. Jehanɛ hu, akɛnɛ wa ji adesahi kɛkɛ he je ɔ, wa be nyɛe ma he wɔ nitsɛmɛ aloo nɔ kpa ko yi “wami.” Baiblo ɔ tsɔɔ kaa: ‘Nɔ ko nɔ ko be nyɛe ma kpɔ e nyɛmi; nɔ ko nɔ ko be nyɛe maa wo Mawu hiɔ nɛ maa su e wami nya.’ (La 49:7, 8) Wa hia yemi kɛ buami wawɛɛ nitsɛ ejakaa wa be nyɛe maa wo kpɔmi nɔ́ ɔ he hiɔ. Ke pi jã a, wa ni maa pee mɔbɔ.\nYehowa je suɔmi mi kɛ wo “hiɔ tsami” nɛ ma ha nɛ wa ná wami ɔ he hiɔ, bɔ nɛ pee nɛ kɛ gu Yesu nɔ ɔ ‘nihi tsuo nɛ a hi wami mi.’ Mɛni blɔ nɔ nɛ kpɔmi nɔ́ ɔ nyɛ tsu nɔ́ nɛ ɔ? ‘E Bi Yesu Kristo muɔ ɔ tsuɔ wa he kɛ jeɔ yayamihi tsuo a he.’ Niinɛ, Yesu muɔ nɛ e kɛ sã afɔle ɔ mi hemi kɛ yemi nɛ wa ma ná a ma ha nɛ a ngɔ wa he yayami kɛ pa wɔ nɛ wa ná neneene wami. (1 Yohane 1:7; 5:13) Kɛ wa suɔli nɛ a gbo ɔ hu ma plɛ kɛ ná kpɔmi nɔ́ ɔ he se ha kɛɛ? ‘Kaa bɔ nɛ gbenɔ gu adesa nɔ kɛ ba a, jã nɔuu kɛ̃ adesa [Yesu] nɔ gbogboehi a si temi ɔ maa gu kɛ ba.’—1 Korinto Bi 15:21. *\nYesu gbenɔ afɔle sami ɔ ji nike ní nɛ se be nɛ je Mawu ngɔ. E tsɔɔ suɔmi nitsɛnitsɛ nɛ e ngɛ kɛ ha wɔ. Nɔ ko be nɛ e ha wɔ nɔ́ ko nɛ he jua wa kaa kikɛ hyɛ kaa ja Yehowa Mawu pɛ. Nike ní ko be nɛ ma nyɛ ma kpɔ wɔ kɛ je yayami kɛ gbenɔ dɛ mi kaa ja afɔle sami nɛ ɔ pɛ. Niinɛ, nike ní ko be nɛ e kɛ kpɔmi nɔ́ nɛ se be nɛ ɔ sɔ.\n^ kk. 19 Ke o ngɛ hlae nɛ o le níhi fuu kɛ kɔ Mawu yi mi tomi ngɛ gbogboehi a si temi he ɔ, moo hyɛ womi nɛ ji, Mɛni Baiblo ɔ Ma Nyɛ Maa Tsɔɔ Wɔ? nɛ Yehowa Odasefohi pee ɔ yi 7. O ma nyɛ maa gbla ngɛ www.jw.org/ada.


Lala 88 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nLala. Lala ni Kora bihii lɛ fo.+ Kɛhã lalatsɔɔlɔ lɛ; yɛ Mahalat* gbɛ nɔ, koni alá ni ahere nɔ. Heman,+ Ezrahinyo lɛ Maskil.* 88 Ao Yehowa, miyiwalaheremɔ Nyɔŋmɔ,+Jetsɛremɔ lɛ, miboɔ mitsɛɔ bo,Ni jenamɔ hu, mibaa ohiɛ.+ 2 Hã misɔlemɔ lɛ abaje ohiɛ,+Ba otoi shi ohã mibolɔmɔ kɛhã yelikɛbuamɔ lɛ.*+ 3 Ejaakɛ amanehulu eyi misusuma* obɔ,+Ni miwala kã Gbonyobu* lɛ naabu tuuntu.+ 4 Abu mi ashi mɛi ni miikpeleke shi kɛmiiya bu* lɛ mli lɛ anɔ momo;+Mitsɔ mɔ ko ni bɛ yelikɛbualɔ,*+ 5 Ashi mi yɛ gbohii ateŋTamɔ mɔ ko ni agbe lɛ ni kã gbonyobu mli,Mɔ ni okaiii dɔŋŋNi bɛ okwɛmɔ shishi dɔŋŋ.* 6 Okɛ mi efɔ̃ bu ni mli kwɔ fe fɛɛ lɛ mli,Yɛ hei ni ewo duŋ, yɛ bu agbo ni mli kwɔ waa lɛ mli. 7 Omlifu lɛ tsii yɛ minɔ,+Ni ohã oshɔkei ni naa wa lɛ ekumɔ eshwie minɔ. (Sela) 8 Oshwie mɛi ni le mi lɛ kɛje mihe kɛtee sɛɛ shɔŋŋ;+Ohã mitsɔ nyaŋemɔ nii mihã amɛ. Aŋa miyi ni minyɛɛɛ majo foi. 9 Mihaomɔ lɛ ehã mihiŋmɛi nɔ eha.+ Ao Yehowa, miboɔ mitsɛɔ bo gbi muu fɛɛ;+Bo migbɛɔ midɛŋ mitsɔɔ. 10 Ani obaafee naakpɛɛ nii otsɔɔ gbohii? Ani mɛi ni egboi ni bɛ hewalɛ dɔŋŋ lɛ baanyɛ ate shi amɛjie oyi?+ (Sela) 11 Ani abaawie osuɔmɔ ni tsakeee lɛ he yɛ gbonyobu lɛ mli,Kɛ onɔkwayeli lɛ hu he yɛ hiɛkpatamɔ bu lɛ* mli? 12 Ani abaale onaakpɛɛ nitsumɔi lɛ yɛ duŋ mli,Kɛ ojalɛ nifeemɔi lɛ hu yɛ shikpɔŋ ni aleee nɔ ko yɛ nɔ lɛ nɔ?+ 13 Shi bo Yehowa, bo miboɔ mitsɛɔ lolo kɛhã yelikɛbuamɔ,+Daa leebi lɛ, misɔlemɔ lɛ bajeɔ ohiɛ.+ 14 Ao Yehowa, mɛni hewɔ okwa mi?*+ Mɛni hewɔ okɛ ohiɛ etee mi?+ 15 Kɛjɛ migbekɛbiiashi tɔ̃ɔ lɛMinaa nɔ, ni bei pii lɛ, mibɛŋkɛɔ gbele;+Amanehului ni ohãa minaa lɛ ehã mihe ejɔ. 16 Omlifu ni naa wa lɛ tsii yɛ minɔ;+Ohe gbeyei lɛ kpãtãa mihiɛ. 17 Gbi muu fɛɛ lɛ, amɛbɔleɔ mi tamɔ nui;Amɛbaa minɔ kɛjɛɔ he fɛɛ he.* 18 Oshwie minanemɛi kɛ mihe mɛi kɛje mihe kɛtee sɛɛ shɔŋŋ;+Duŋ etsɔ minaanyo.\n^ Loo “Kotomɔ shi ni obo mibolɔmɔ kɛhã yelikɛbuamɔ lɛ toi.”\n^ Loo “Mitsɔ tamɔ mɔ ko ni bɛ hewalɛ.”\n^ Hebri sht. ŋm., “Ni ajie lɛ kɛje odɛŋ.”\n^ Loo “yɛ Abadon.”\n^ Shishitsɔɔmɔi komɛi kɛɔ akɛ, “minɔ shi kome.”